31η ΔΗΜΟΣΙΟΝΟΜΙΚΗ ΕΚΘΕΣΗ για ΤΟ ΕΥΡΩΠΑΪΚΟ ΓΕΩΡΓΙΚΟ ΤΑΜΕΙΟ ΠΡΟΣΑΝΑΤΟΛΙΣΜΟΥ ΚΑΙ ΕΓΓΥΗΣΕΩΝ ΕΓΤΠΕ, ΤΜΗΜΑ ΕΓΓΥΗΣΕΩΝ - ΟΙΚΟΝΟΜΙΚΟ ΕΤΟΣ 2001 -

(υποβληθείσα από την Επιτροπή)

ΠΙΝΑΚΑΣ ΠΕΡΙΕΧΟΜΕΝΩΝ

1. ΔΙΑΔΙΚΑΣΙΑ ΤΟΥ ΠΡΟΫΠΟΛΟΓΙΣΜΟΥ

1.1. Συμφωνία της συνόδου κορυφής του Βερολίνου και δημοσιονομική πειθαρχία

1.2. Το προσχέδιο προϋπολογισμού

1.3. Το σχέδιο προϋπολογισμού

1.4. Η διορθωτική επιστολή

1.5. Η έγκριση του προϋπολογισμού 2001

1.6. Διορθωτικός και συμπληρωματικός προϋπολογισμός (ΔΣΠ) αριθ. 1/2001

2. ΤΑΜΕΙΑΚΗ ΚΑΤΑΣΤΑΣΗ ΚΑΙ ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ

A. Η ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ

2.1. Οι διαθέσιμες πιστώσεις για το οικονομικό έτος 2001

2.2. Η χρησιμοποίηση των διαθέσιμων πιστώσεων για το οικονομικό έτος 2001

2.2.1. Πράξεις σχετικά με τον προϋπολογισμό

2.2.2. Πιστώσεις αυτοδικαίως μεταφερόμενες

2.2.3. Πιστώσεις μη αυτομάτως μεταφερόμενες

2.3. Οι αυτοδικαίως μεταφερόμενες πιστώσεις από το οικονομικό έτος 2000 έως 2001

2.4. Οι πιστώσεις που αφορούν τις μη αυτόματες μεταφορές από το οικονομικό έτος 2000

2.5. Οι μεταφορές πιστώσεων στο εσωτερικό του ΕΓΤΠΕ-Τμήμα Εγγυήσεων

2.6. Μεταφορές από ή προς το νομισματικό αποθεματικό

B. ΤΟ ΚΑΘΕΣΤΩΣ ΤΩΝ ΠΡΟΚΑΤΑΒΟΛΩΝ ΚΑΙ ΟΙ ΑΜΕΣΕΣ ΠΛΗΡΩΜΕΣ

2.7. Οι προκαταβολές στα κράτη μέλη

2.7.1. Το σύστημα των μηνιαίων προκαταβολών έναντι του καταλογισμού των δαπανών

2.7.2. Οι αποφάσεις προκαταβολών που ελήφθησαν για το οικονομικό έτος 2001

2.7.3. Μείωση και αναστολή των προκαταβολών

2.8. Οι άμεσες πληρωμές

3. ΑΝΑΛΥΣΗ ΤΗΣ ΕΚΤΕΛΕΣΗΣ ΤΟΥ ΠΡΟΫΠΟΛΟΓΙΣΜΟΥ

3.1. Η εκτέλεση του προϋπολογισμού

3.2. Ο αντίκτυπος της εξέλιξης της ισοτιμίας ευρώ/δολαρίου

3.3. Οι διπλές τιμές

3.4. Οι γεωργονομισματικές αποφάσεις

B. ΑΝΑΛΥΣΗ ΤΗΣ ΧΡΗΜΑΤΟΔΟΤΗΣΗΣ ΤΩΝ ΑΓΟΡΩΝ

3.5. Πρόγραμμα Δράσης 2000

3.5.1. Φυτικά προϊόντα

3.5.2. Ζωικά προϊόντα

3.6. Κατανομή των δαπανών κατά κεφάλαιο

3.6.1. Φυτικά προϊόντα

3.6.2. Ζωικά προϊόντα

3.6.3. Συναφή μέτρα

3.7. Κατανομή των δαπανών με βάση τον οικονομικό χαρακτήρα τους

3.7.1. Επιστροφές

3.7.2. Άμεσες ενισχύσεις

3.7.3. Αποθεματοποίηση

3.7.4. Αποσύρσεις και εξομοιούμενες προς αυτές ενέργειες

3.7.5. Άλλες παρεμβάσεις

Γ. ΕΙΔΙΚΕΣ ΧΡΗΜΑΤΟΔΟΤΗΣΕΙΣ

3.8. Χορήγηση τροφίμων προερχόμενα από τα αποθέματα παρέμβασης στους απόρους της Κοινότητας

3.9. Ανάπτυξη της υπαίθρου

3.10. Κεφάλαιο B1-33 : Κτηνιατρικά και φυτοϋγειονομικά μέτρα

3.11. Αλιεία

3.12. Ενημερωτικές ενέργειες

4. ΔΡΑΣΤΗΡΙΟΤΗΤΕΣ ΕΛΕΓΧΟΥ

4.1. Το ενοποιημένο σύστημα διαχείρισης και ελέγχου (ΕΣΔΕ)

4.2. Υπηρεσίες ελέγχου για το ελαιόλαδο

4.3. Συγχρηματοδότηση για την ενίσχυση των ελέγχων

5. ΕΚΚΑΘΑΡΙΣΗ ΤΩΝ ΛΟΓΑΡΙΑΣΜΩΝ

5.1. Γενικά

5.2. Εκκαθάριση των λογαριασμών στο πλαίσιο της νέας διαδικασίας εκκαθάρισης των λογαριασμών

5.3. Λογιστική εκκαθάριση του λογιστικού έτους 2000

5.3.1. Εισαγωγή

5.3.2. Απόφαση 2001/474/ΕΚ της 8ης Μαΐου 2001

5.3.3. Διορθώσεις στους λογαριασμούς

5.4. Προσφυγές ενώπιον του Δικαστηρίου κατά των αποφάσεων εκκαθάρισης των λογαριασμών

5.4.1. Αποφάσεις του Δικαστηρίου

5.4.2. Εκκρεμείς προσφυγές

6. ΟΙ ΣΧΕΣΕΙΣ ΜΕ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΕΥΡΩΠΑΪΚΟ ΕΛΕΓΚΤΙΚΟ ΣΥΝΕΔΡΙΟ

6.1. Σχέσεις με το Ευρωπαϊκό Κοινοβούλιο

6.2. Σχέσεις με το Ευρωπαϊκό Ελεγκτικό Συνέδριο

6.2.1. Η αποστολή του Ευρωπαϊκού Ελεγκτικού Συνεδρίου

6.2.2. Ετήσια έκθεση 2000

6.2.3. Ειδικές εκθέσεις του Ευρωπαϊκού Ελεγκτικού Συνεδρίου

7. ΕΠΙΛΟΓΗ ΤΩΝ ΒΑΣΙΚΩΝ ΚΑΝΟΝΙΣΤΙΚΩΝ ΡΥΘΜΙΣΕΩΝ ΟΣΟΝ ΑΦΟΡΑ ΤΟ ΤΜΗΜΑ «ΕΓΓΥΗΣΕΩΝ» ΤΟΥ ΕΓΤΠΕ ΚΑΙ ΤΗΝ ΠΟΡΕΙΑ ΤΟΥ - ΒΑΣΙΚΟΙ ΚΑΝΟΝΕΣ ΚΑΙ ΤΡΟΠΟΠΟΙΗΣΕΙΣ ΣΤΟ ΠΛΑΙΣΙΟ ΤΟΥ ΟΙΚΟΝΟΜΙΚΟΥ ΕΤΟΥΣ 2001

7.1. Γενικά/Σύστημα προκαταβολών

7.2. Έλεγχοι

7.3. Εκκαθάριση των λογαριασμών

7.4. Δημόσια αποθεματοποίηση

7.5. Γεωργονομισματικά μέτρα

Τα παραρτήματα της 31ης δημοσιονομικής έκθεσης διατίθενται στη γαλλική γλώσσα σε χαρτί από τη ΓΔ AGRI ή στην ιστοσελίδα της ΓΔ AGRI.

ΠΙΝΑΚΑΣ 1 ΜΕΣΕΣ ΤΙΜΕΣ ΜΕΤΑΤΡΟΠΗΣ ΠΟΥ ΧΡΗΣΙΜΟΠΟΙΗΘΗΚΑΝ ΓΙΑ ΤΟ ΟΙΚΟΝΟΜΙΚΟ ΕΤΟΣ 2001

ΕΥΡΩΠΑΪΚΗ ΚΟΙΝΟΤΗΤΑ // 1 EUR

B // 40,3399

DK // 7,45508

D // 1,95583

EL // 340,739

E // 166,386

F // 6,55957

IRL // 0,787564

I // 1.936,27

L // 40,3399

NL // 2,20371

A // 13,76030

P // 200,482

FIN // 5,94573

S // 8,98170

UK // 0,621063

1. ΔΙΑΔΙΚΑΣΙΑ ΤΟΥ ΠΡΟΫΠΟΛΟΓΙΣΜΟΥ

1.1. Συμφωνία της συνόδου κορυφής του Βερολίνου και δημοσιονομική πειθαρχία

Η Σύνοδος Κορυφής του Βερολίνου (24 και 25 Μαρτίου 1999) ενέκρινε τις προτάσεις του Προγράμματος Δράσης 2000. Επιπλέον, το 2000, εκδόθηκε ο κανονισμός για τη δημοσιονομική πειθαρχία και άρχισε να ισχύει την 1η Οκτωβρίου 2000.

Προς υπενθύμιση, στα συμπεράσματά της, η Σύνοδος Κορυφής του Βερολίνου διατήρησε την κατευθυντήρια γραμμή που πρότεινε η Επιτροπή (περιλαμβάνοντας στην εν λόγω κατευθυντήρια γραμμή τα μέτρα ανάπτυξης της υπαίθρου, τα κτηνιατρικά μέτρα, το προενταξιακό γεωργικό μέσο SAPARD και το διαθέσιμο ποσό για τις προσχωρήσεις όσον αφορά τη γεωργία) αλλά καθόρισε ανώτατα όρια δαπανών χαμηλότερα της κατευθυντήριας γραμμής.

Στην πράξη πρόκειται για δύο ετήσια υπο-όρια για την περίοδο 2000-2006, ένα για τις παραδοσιακές δαπάνες της αγοράς (υποτομέας 1α) και ένα για τις δαπάνες για την ανάπτυξη της υπαίθρου (υποτομέας 1β). Τα ανώτατα αυτά όρια καθορίστηκαν σε επίπεδο ισοδύναμο με την εκτίμηση των δαπανών που προκύπτουν από την έγκριση του Προγράμματος Δράσης 2000. Αυτό σημαίνει ότι τα νέα ανώτατα όρια βρίσκονται στο επίπεδο των προβλέψιμων δαπανών, χωρίς περιθώριο για απρόβλεπτες καταστάσεις που ενδεχομένως ανακύψουν, όπως συνέβη συχνά στο παρελθόν. Το επίπεδο αυτών των ανώτατων ορίων αναγράφεται στον ακόλουθο πίνακα:

Δαπάνες 2000-2006 (σε εκατ. ευρώ, τιμές 1999) [1]

[1] Για τον υπολογισμό των ποσών με τις τρέχουσες τιμές, χρησιμοποιείται αποπληθωριστής 2%.

>ΘΕΣΗ ΠIΝΑΚΑ>

Μετά τα συμπεράσματα της συνόδου κορυφής του Βερολίνου, το Κοινοβούλιο και το Συμβούλιο:

- ενέκριναν νέα διοργανική συμφωνία σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού, τις δημοσιονομικές προοπτικές (τα ανώτατα όρια) και τη διαδικασία του προϋπολογισμού που περιλαμβάνει τα συμπεράσματα αυτά και προβλέπει τυπικά τη δυνατότητα για την Επιτροπή να υποβάλει το φθινόπωρο διορθωτική επιστολή στο προσχέδιο του προϋπολογισμού (ΠΠ) για το επόμενο έτος κατά τρόπο ώστε οι δημοσιονομικές προβλέψεις να λαμβάνουν υπόψη τις πλέον πρόσφατες εξελίξεις.

- εξέδωσαν νέο κανονισμό σχετικά με τη δημοσιονομική πειθαρχία (κανονισμός (ΕΚ) αριθ. 2040/2000, ΕΕ L 244 της 29.9.2000, σ.27) που προβλέπει ιδίως ότι όλα τα νομοθετικά μέτρα που αποφασίζονται στο πλαίσιο της κοινής γεωργικής πολιτικής τηρούν τα υπο-όρια 1α και 1β που καθορίζονται στις δημοσιονομικές προοπτικές και ότι οι πιστώσεις εγγράφονται εντός αυτών των ανώτατων ορίων' ότι, προκειμένου να διασφαλιστεί η τήρηση των ποσών του υποτομέα 1α (παραδοσιακές δαπάνες του ΕΓΤΠΕ-τμήμα Εγγυήσεων), το Συμβούλιο μπορεί να αποφασίσει να αναπροσαρμόσει το επίπεδο των μέτρων στήριξης που εφαρμόζονται από την αρχή της επόμενης περιόδου εμπορίας σε κάθε τομέα´ ότι η Επιτροπή υποβάλλει συγχρόνως με το ΠΠ ανάλυση των διαπιστωθεισών διαφορών μεταξύ των αρχικών προβλέψεων και των πραγματικών δαπανών κατά τα προηγούμενα οικονομικά έτη και ότι εξετάζει την κατάσταση μεσοπρόθεσμα' ότι για την κατάρτιση των δημοσιονομικών εκτιμήσεων κατά την έγκριση του προϋπολογισμού, της διορθωτικής επιστολής ή ενός διορθωτικού και συμπληρωματικού προϋπολογισμού (ΔΣΠ), η Επιτροπή χρησιμοποιεί, εν γένει, τη μέση συναλλαγματική ισοτιμία ευρώ/δολαρίου η οποία διαπιστώθηκε κατά το τελευταίο τρίμηνο' και τέλος, το νομισματικό αποθεματικό μειώνεται σε 250 εκατ. ευρώ το 2000 και καταργείται από το οικονομικό έτος 2003 και εξής.

1.2. Το προσχέδιο προϋπολογισμού

Το προσχέδιο του προϋπολογισμού (ΠΠ) του 2001 καταρτίστηκε από την Επιτροπή και προτάθηκε στην αρμόδια για τον προϋπολογισμό αρχή τον Μάιο 2000. Το σύνολο των προτεινόμενων πιστώσεων για το ΕΓΤΠΕ-τμήμα Εγγυήσεων ανήλθε σε 44 100,2 εκατ. EUR, ήτοι 39 605,2 εκατ. EUR για τον υποτομέα 1α (αφήνοντας 429,8 εκατ. EUR κάτω από το ανώτατο όριο του υποτομέα 1α ύψους 40 035 εκατ. EUR) και 4 495 εκατ. EUR για τον υποτομέα 1β (δηλαδή στο επίπεδο του ανώτατου ορίου).

1.3. Το σχέδιο προϋπολογισμού

Τον Ιούλιο του 2000 το Συμβούλιο ενέκρινε το σχέδιο προϋπολογισμού. Οι πιστώσεις του υποτομέα 1α μειώθηκαν κατά 330 εκατ. EUR, και οι πιστώσεις του υποτομέα 1β κατά 225 εκατ. EUR. Οι συνολικές πιστώσεις του ΕΓΤΠΕ-Τμήμα Εγγυήσεων ανήλθαν έτσι σε 43 545,2 εκατ. EUR, εκ των οποίων 39 275,2 εκατ. EUR για τον υποτομέα 1α και 4 270,0 εκατ. EUR για τον υποτομέα 1β.

1.4. Η διορθωτική επιστολή

Στα τέλη Οκτωβρίου 2000, η Επιτροπή ενέκρινε διορθωτική επιστολή στο ΠΠ, λαμβάνοντας υπόψη, αφενός, την εξέλιξη της γεωργικής συγκυρίας και, αφετέρου, την πρόσφατη γεωργική νομοθεσία και τις αποφάσεις του Συμβουλίου των Υπουργών Γεωργίας του Ιουλίου 2000 από το οποίο απορρέουν ανάγκες ύψους 43 167,7 εκατ. EUR. Το ποσό των 38 672,7 εκατ. EUR για τον υποτομέα 1α ήταν κατώτερο του ανώτατου ορίου και το ποσό των 4 495 εκατ. EUR για τον υποτομέα 1β ήταν ίσο με το ανώτατο όριο.

1.5. Η έγκριση του προϋπολογισμού 2001

Στις 14 Δεκεμβρίου 2000, η τριμερής σύσκεψη για τον προϋπολογισμό του 2001 ολοκληρώθηκε και ο προϋπολογισμός εγκρίθηκε. Τα αποτελέσματα για το ΕΓΤΠΕ-Τμήμα Εγγυήσεων ήσαν τα ακόλουθα :

Για τον υποτομέα 1α, το ποσό των πιστώσεων ανήλθε σε 38 802,7 εκατ. EUR, ήτοι 1 232,3 εκατ. EUR κάτω του υποορίου του Βερολίνου. Κατά τον υπολογισμό του ποσού αυτού είχαν ληφθεί υπόψη οι ακόλουθες τροποποιήσεις στη διορθωτική επιστολή: αύξηση ύψους 70 εκατ. EUR για τα οπωροκηπευτικά, εκ των οποίων 30 εκατ. EUR για τις μπανάνες και 40 εκατ. EUR για τις οργανώσεις παραγωγών. Επιπλέον, ένα συμπληρωματικό ποσό ύψους 60 εκατ. EUR διατέθηκε για τις δοκιμασίες για τη ΣΕΒ και εγγράφηκε στο αποθεματικό. Περιλαμβάνονται επίσης πιστώσεις προβλέψεων ύψους 40 εκατ. EUR για τις ενέργειες ελέγχου και πρόληψης, δηλαδή ποσό συνολικού ύψους 100 εκατ. EUR εγγεγραμμένων στο κεφάλαιο B0-40.

Για τον υποτομέα 1β, χορηγήθηκαν οι πιστώσεις ύψους 4 495,0 εκατ. EUR που είχαν ζητηθεί από την Επιτροπή στη διορθωτική επιστολή της. Οι πιστώσεις αυτές είναι ίσες με το ανώτατο όριο.

Επιπλέον, πιστώσεις ύψους 500 εκατ. ευρώ χορηγήθηκαν στο νομισματικό αποθεματικό, το οποίο χρησιμοποιείται μόνο σε περίπτωση μεταβολής της σχέσης ευρώ/δολαρίου σύμφωνα με τις διατάξεις του άρθρου 9 παράγραφος 1 του κανονισμού (ΕΚ) αριθ. 2040/2000 του Συμβουλίου σχετικά με τη δημοσιονομική πειθαρχία.

Έτσι, το σύνολο των αρχικών δημοσιονομικών διαθεσίμων για το οικονομικό έτος 2001 ανήλθε σε 43 797,7 εκατ. EUR.

1.6. Διορθωτικός και συμπληρωματικός προϋπολογισμός (ΔΣΠ) αριθ. 1/2001

Η διαδικασία έγκρισης του ΔΣΠ αριθ. 1/2001 ολοκληρώθηκε στις 28 Φεβρουαρίου 2001. Με τον εν λόγω ΔΣΠ εγγράφηκαν στον προϋπολογισμό οι εκτιμήσεις πρόσθετων δαπανών ύψους 971 εκατ. EUR που συνδέονται με την ΣΕΒ και απορρέουν από μέτρα στήριξης της αγοράς βοείου κρέατος που θεσπίστηκαν μετά τη λήψη των αποφάσεων του Συμβουλίου Γεωργίας της 4ης Δεκεμβρίου 2000. Οι κυριότερες θέσεις που καλύπτονται από τον ΔΣΠ είναι :

- οι συμπληρωματικές δαπάνες που αποφασίστηκαν το Δεκέμβριο από το Συμβούλιο Γεωργίας και αφορούν το καθεστώς καταστροφής των ζώων ηλικίας άνω των 30 μηνών (γραμμή B1-2129 : 700 εκατ. EUR),

- η παρέμβαση για τη δημόσια αποθεματοποίηση βοείου κρέατος (γραμμές B1-2111 έως 2114 : 238 εκατ. EUR),

- η συγχρηματοδότηση των δοκιμών ΣΕΒ (γραμμή B1-2129 : 33 εκατ. EUR).

Ο κανονισμός σχετικά με τη δημοσιονομική πειθαρχία επιβάλλει στην Επιτροπή την υποχρέωση να επικαιροποιεί το συντελεστή ισοτιμίας κάθε φορά που ένας ΔΣΠ επηρεάζει τον τομέα 1 των δημοσιονομικών προοπτικών. Κατ´εφαρμογή των διατάξεων αυτών, ο συντελεστής ισοτιμίας αναθεωρήθηκε σε 1 EUR = 0,87 $ ενώ ο προϋπολογισμός του 2001 είχε στηριχθεί σε ισοτιμία 1 EUR = 0,91 $. Κατά συνέπεια, η νέα αυτή ισοτιμία οδήγησε σε μείωση των πιστώσεων κατά 245 εκατ. EUR εκ των οποίων :

- κεφάλαιο B1-10 : αροτραίες καλλιέργειες : 178 εκατ. EUR

- κεφάλαιο B1-11 : ζάχαρη και ισογλυκόζη : 22 εκατ. EUR

- κεφάλαιο B1-14 : κλωστικά φυτά : 24 εκατ. EUR

- κεφάλαιο B1-18 : άλλοι τομείς ή φυτικά προϊόντα (ρύζι) : 16 εκατ. EUR

- κεφάλαιο B1-31 : επισιτιστικά προγράμματα (επισιτιστική βοήθεια) : 4 εκατ. EUR

- κεφάλαιο B1-32 : POSEI : 1 εκατ. EUR.

Οι συμπληρωματικές πιστώσεις ανέρχονται λοιπόν σε 726 εκατ. EUR μετά την αφαίρεση των 245 εκατ. EUR λόγω της νέας ισοτιμίας ευρώ/δολαρίου.

Οι ενημερωμένες πιστώσεις ανέρχονται, για τον τομέα 1 του προϋπολογισμού, σε 44 023,7 εκατ. EUR (περιλαμβανομένου ποσού 40 εκατ. EUR στο κεφάλαιο B0-40 και μη συμπεριλαμβανομένου ποσού ύψους 500 εκατ. EUR εγγεγραμμένου στο νομισματικό αποθεματικό).

Οι πιστώσεις του υποτομέα 1α ανέρχονται έτσι σε 39 528,7 εκατ. EUR, ήτοι 506,3 εκατ. EUR κάτω του ανώτατου ορίου. Οι πιστώσεις του υποτομέα 1β παραμένουν αμετάβλητες και ανέρχονται σε 4 495,0 εκατ. EUR, ήτοι στο επίπεδο του ανώτατου ορίου.

Οι εγγεγραμμένες πιστώσεις για ποσό ύψους 40 εκατ. EUR στο κεφάλαιο B0-40 « προσωρινές πιστώσεις » θα είναι διαθέσιμες μόνο μετά από μεταφορά και διατίθενται στο κεφάλαιο B1-36 - ενέργειες ελέγχου και πρόληψης.

Οι λεπτομέρειες της δημοσιονομικής διαδικασίας περιγράφονται στα παραρτήματα που είναι διαθέσιμα στην ιστοσελίδα της ΓΔAGRI.

2. ΤΑΜΕΙΑΚΗ ΚΑΤΑΣΤΑΣΗ ΚΑΙ ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ

A. Η ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ

2.1. Οι διαθέσιμες πιστώσεις για το οικονομικό έτος 2001

Οι τελικά διαθέσιμες πιστώσεις για το εν λόγω οικονομικό έτος ανήλθαν σε 44 023,7 εκατ. EUR, δηλαδή 43 297,7 εκατ. EUR των αρχικών πιστώσεων, αυξημένων κατά 726 εκατ. EUR μετά τον ΔΣΠ αριθ. 1/2001.

2.2. Η χρησιμοποίηση των διαθέσιμων πιστώσεων για το οικονομικό έτος 2001

2.2.1. Πράξεις σχετικά με τον προϋπολογισμό

Ο ακόλουθος πίνακας παρέχει τη λεπτομερή κατάσταση των πράξεων σχετικά με τον προϋπολογισμό που πραγματοποιήθηκαν κατά τη διάρκεια του οικονομικού έτους 2001 :

σε EUR

1. Διαθέσιμες πιστώσεις

2. Λεπτομερείς αναλήψεις υποχρεώσεων

- για τις δαπάνες που πραγματοποίησαν τα ΚΜ

- για τις άμεσες πληρωμές

Σύνολο αναλήψεων υποχρεώσεων

3. Καταλογισμοί

- για τις δαπάνες που πραγματοποίησαν τα ΚΜ

- για τις άμεσες πληρωμές

Σύνολο καταλογισμών

4. Πιστώσεις αυτοδικαίως μεταφερόμενες

- για τις δαπάνες που πραγματοποίησαν τα ΚΜ

- για τις άμεσες πληρωμές

Σύνολο πιστώσεων αυτοδικαίως μεταφερόμενων

5. Πιστώσεις μη αυτομάτως μεταφερόμενες

6. Ακυρούμενες πιστώσεις

(= 1 - 2 - 5) // 44 023 700 000,00

41 472 339 436,39

611 000 459,25

42 083 339 895,64

41 472 339 436,39

25 083 454,75

41 497 422 891,14

0,00

585 917 004,50

585 917 004,50

99 000 000,00

1 841 360 104,36

2.2.2. Πιστώσεις αυτοδικαίως μεταφερόμενες

Οι αυτοδικαίως μεταφερόμενες πιστώσεις αντιπροσωπεύουν τη διαφορά μεταξύ των αναλήψεων υποχρεώσεων και των καταλογισμών. Για το οικείο οικονομικό έτος, αφορούν ποσό 585,92 εκατ. EUR που αντιστοιχεί στις πιστώσεις που ανέλαβε η Επιτροπή για τις άμεσα εκκαθαριζόμενες δαπάνες των οποίων η πληρωμή δεν είχε πραγματοποιηθεί στο τέλος του οικονομικού έτους.

2.2.3. Πιστώσεις μη αυτομάτως μεταφερόμενες

Σύμφωνα με το άρθρο 7 παράγραφος 3 του δημοσιονομικού κανονισμού, η Επιτροπή μπορεί να ζητήσει μεταφορά των πιστώσεων για τις δαπάνες που έχουν προβλεφθεί στο πλαίσιο του προϋπολογισμού του προηγούμενου οικονομικού έτους και δεν εκτελέστηκαν πριν από τη λήξη του οικονομικού έτους, για τις οποίες οι προβλεφθείσες πιστώσεις στις σχετικές γραμμές του προϋπολογισμού του επόμενου οικονομικού έτους δεν επιτρέπουν την κάλυψη των αναγκών.

Για το οικονομικό έτος 2001, η Επιτροπή ζήτησε από την αρμόδια για τον προϋπολογισμό αρχή τη μεταφορά μη αυτομάτως μεταφερόμενων πιστώσεων από το οικονομικό έτος 2001 στο οικονομικό έτος 2002, συνολικού ύψους 99 εκατ. EUR. Πρόκειται για 82 εκατ. EUR για τη θέση B1-4050 « Γεωργο-περιβαλλοντικά μέτρα (νέο καθεστώς) » και 17 εκατ. EUR για τη θέση B1-4070 « Δασοκομία (νέο καθεστώς, άρθρο 31) ».

2.3. Οι αυτοδικαίως μεταφερόμενες πιστώσεις από το οικονομικό έτος 2000 έως 2001

Ο ακόλουθος πίνακας δείχνει, συνολικά, τη χρησιμοποίηση των εν λόγω μεταφερόμενων δαπανών κατά τη διάρκεια του οικονομικού έτους 2001 :

σε εκατ. EUR

1. Λεπτομερείς αναλήψεις υποχρεώσεων

- για τις δαπάνες που πραγματοποίησαν τα ΚΜ

- για τις άμεσες πληρωμές

Σύνολο αναλήψεων υποχρεώσεων

2. Αποδεσμεύσεις επί των μεταφερόμενων πιστώσεων

- για τις δαπάνες που πραγματοποίησαν τα ΚΜ

- για τις άμεσες πληρωμές

Σύνολο αποδεσμεύσεων

3. Πληρωμές

- για τις δαπάνες που πραγματοποίησαν τα ΚΜ

- για τις άμεσες πληρωμές

Σύνολο καταλογισμών

4. Ακυρούμενες πιστώσεις (= 1 + 2 - 3)

- για τις δαπάνες που πραγματοποίησαν τα ΚΜ

- για τις άμεσες πληρωμές

Σύνολο ακυρωθεισών μεταφερόμενων πιστώσεων // 0,00

52,27 52,27 0,00 (4,12) (4,12) 0,00 36,48 36,48 0.00 11,68 11,68

2.4. Οι πιστώσεις που αφορούν τις μη αυτόματες μεταφορές από το οικονομικό έτος 2000

Η αρμόδια για τον προϋπολογισμό αρχή δεν ενέκρινε καμία μη αυτόματη μεταφορά πιστώσεων από το οικονομικό έτος 2000 στο οικονομικό έτος 2001.

2.5. Οι μεταφορές πιστώσεων στο εσωτερικό του ΕΓΤΠΕ-Τμήμα Εγγυήσεων

Το 2001, η αρμόδια για τον προϋπολογισμό αρχή ενέκρινε τέσσερις μεταφορές από κεφάλαιο σε κεφάλαιο :

* μεταφορά αριθ. 25/01 ύψους 400 εκατ. EUR :

- από τα κεφάλαια B1-10 αροτραίες καλλιέργειες (-50,0 εκατ. EUR), B1-20 γάλα και γαλακτοκομικά προϊόντα (-250,0 εκατ. EUR) και B1-22 κρέας αιγοπροβάτων (-100,0 εκατ. EUR),

- προς το κεφάλαιο B1-33 κτηνιατρικά και φυτοϋγειονομικά μέτρα (+ 400,0 εκατ. EUR).

* μεταφορά αριθ. 37/01 ύψους 60 εκατ. EUR :

- από το κεφάλαιο B1-21 βόειο κρέας (-60,0 εκατ. EUR),

- στα κεφάλαια B1-30 προϊόντα που δεν περιλαμβάνονται στο παράρτημα I (+30,0 εκατ. EUR) και B1-39 άλλα μέτρα (+30,0 εκατ. EUR).

* μεταφορά αριθ. 43/01 ύψους 0,585 εκατ. EUR :

- από το κεφάλαιο B1-40 αγροτική ανάπτυξη (-0,585 εκατ. EUR),

- στο κεφάλαιο B1-41 εκκαθάριση των προηγούμενων οικονομικών ετών και μειώσεις / αναστολές των προκαταβολών στο πλαίσιο των μέτρων αγροτικής ανάπτυξης (+ 0,585 εκατ. EUR)

* μεταφορά αριθ. 63/01 ύψους 254 εκατ. EUR :

- από το κεφάλαιο B1-21 βόειο κρέας (-254,0 εκατ. EUR),

- στα κεφάλαια B1-12 ελαιόλαδο (+ 52 εκατ. EUR), B1-16 προϊόντα του αμπελοοινικού τομέα (+ 47 εκατ. EUR), B1-37 εκκαθαρίσεις των προηγούμενων οικονομικών ετών και μειώσεις / αναστολές των προκαταβολών στο πλαίσιο των κεφαλαίων B1-10 a B1-39 (+131 εκατ. EUR), B1-39 άλλα μέτρα (+ 24 εκατ. EUR).

2.6. Μεταφορές από ή προς το νομισματικό αποθεματικό

Η μέση ισοτιμία του δολαρίου που διαπιστώθηκε στη διάρκεια του οικονομικού έτους ήταν κατώτερη της ισοτιμίας που ελήφθη υπόψη στις υποθέσεις για τον προϋπολογισμό του 2001 επιφέροντας συμπληρωματικές δαπάνες στο ΕΓΤΠΕ-τμήμα Εγγυήσεων, οι οποίες εκτιμώνται σε 115 εκατ. EUR για το οικονομικό έτος 2001. Δεδομένου ότι οι συμπληρωματικές δαπάνες ήταν κατώτερες της ατέλειας των 200 εκατ. EUR η οποία αναφέρεται στο άρθρο 11, παράγραφος 2, του κανονισμού (ΕΚ) αριθ. 2040/2000, δεν πραγματοποιήθηκε καμία μεταφορά από το νομισματικό αποθεματικό. Ούτως ή άλλως, οι συμπληρωματικές δαπάνες χρηματοδοτήθηκαν από δημοσιονομικές πιστώσεις εγγεγραμμένες στους τίτλους 1 έως 3 του ΕΓΤΠΕ-τμήμα Εγγυήσεων για το 2001.

B. ΤΟ ΚΑΘΕΣΤΩΣ ΤΩΝ ΠΡΟΚΑΤΑΒΟΛΩΝ ΚΑΙ ΟΙ ΑΜΕΣΕΣ ΠΛΗΡΩΜΕΣ

2.7. Οι προκαταβολές στα κράτη μέλη

2.7.1. Το σύστημα των μηνιαίων προκαταβολών έναντι του καταλογισμού των δαπανών

Ο κανονισμός (ΕΚ) αριθ. 1258/1999 του Συμβουλίου της 17ης Μαΐου 1999 περί χρηματοδοτήσεως της κοινής γεωργικής πολιτικής [2] προβλέπει στο άρθρο 7 ότι η Επιτροπή αποφασίζει «μηνιαίες προκαταβολές έναντι του καταλογισμού των δαπανών που πραγματοποιήθηκαν από τους εγκεκριμένους οργανισμούς πληρωμής». Οι προκαταβολές καταβάλλονται στα κράτη μέλη στην αρχή του δεύτερου μήνα που έπεται εκείνου κατά τον οποίο πραγματοποιήθηκαν οι δαπάνες από τους οργανισμούς πληρωμής.

[2] ΕΕ L160 της 26.6.1999, σ. 103.

Δεν πρόκειται για προκαταβολές με την αυστηρή έννοια του όρου, αλλά μάλλον για επιστροφή δαπανών που έχουν ήδη πραγματοποιήσει τα κράτη μέλη. Η έκφραση «προκαταβολή» υπογραμμίζει τον προσωρινό χαρακτήρα αυτών των καταβολών: οι προκαταβολές εγκρίνονται βάσει μηνιαίων δηλώσεων δαπανών που διαβιβάζουν τα κράτη μέλη' οι δαπάνες αυτές λαμβάνονται οριστικά υπόψη μετά τη διενέργεια επιτόπιων ελέγχων κατά τη διάρκεια των επόμενων οικονομικών ετών (πρβλ. ΤΙΤΛΟΣ 5 : ΕΚΚΑΘΑΡΙΣΗ ΤΩΝ ΛΟΓΑΡΙΑΣΜΩΝ).

Οι πληρωμές που πραγματοποίησαν τα κράτη μέλη την περίοδο από 16.10.2000 έως 15.10.2001 υπόκεινται στο καθεστώς των προκαταβολών. Πρόκειται για το 99% των δαπανών που ανέλαβε το ΕΓΤΠΕ-τμήμα Εγγυήσεων. Όσον αφορά τις υπόλοιπες, η Επιτροπή ελέγχει, για περιορισμένο αριθμό μέτρων, τις πληρωμές που πραγματοποίησε απευθείας η ίδια.

2.7.2. Οι αποφάσεις προκαταβολών που ελήφθησαν για το οικονομικό έτος 2001

Για το οικονομικό έτος 2001, η Επιτροπή ενέκρινε δώδεκα αποφάσεις μηνιαίων προκαταβολών (παράρτημα 4 des annexes au rapport financier).

Το Δεκέμβριο του 2001, εγκρίθηκε συμπληρωματική προκαταβολή, με σκοπό την προσαρμογή των προκαταβολών που χορηγήθηκαν για το σύνολο των δαπανών που καταλογίζονται στο οικείο οικονομικό έτος.

2.7.3. Μείωση και αναστολή των προκαταβολών

Κατά το 2001, το ποσό των διορθώσεων στο πλαίσιο των προκαταβολών που χορηγούνται στα κράτη μέλη ανήλθε σε -127,4 εκατ. EUR. Οι διάφορες κατηγορίες διορθώσεων εκτίθενται στις παραγράφους που ακολουθούν.

a. Μείωση των προκαταβολών λόγω μη τήρησης των ανώτατων ορίων και των προθεσμιών πληρωμής

Κατ´εφαρμογή του άρθρου 4 του κανονισμού (ΕΚ) αριθ. 2040/2000 του Συμβουλίου σχετικά με τη δημοσιονομική πειθαρχία [3], οι υπηρεσίες του ΕΓΤΠΕ διαπίστωσαν ότι ορισμένα κράτη μέλη δεν τηρούν πάντα τις προθεσμίες πληρωμής που προβλέπει η κοινοτική νομοθεσία για την καταβολή των ενισχύσεων στους δικαιούχους.

[3] ΕΕ L 244 της 26.9.2000, σ. 27.

Οι προθεσμίες πληρωμής καθορίζονται, αφενός, για να εξασφαλίζεται η ίση μεταχείριση μεταξύ των δικαιούχων σε όλα τα κράτη μέλη και, αφετέρου, να αποφεύγεται η αναστροφή, λόγω καθυστερημένης πληρωμής, της αναμενόμενης οικονομικής επίπτωσης των ενισχύσεων. Επιπλέον, η ελευθερία πληρωμής ανάλογα με τους διοικητικούς μηχανισμούς των οργανισμών πληρωμής δεν επιτρέπει την ορθή εφαρμογή της δημοσιονομικής πειθαρχίας.

Λόγω υπερβάσεων των προθεσμιών, η Επιτροπή αποφάσισε τρεις φορές, να μειώσει τις μηνιαίες προκαταβολές κατά συνολικό ποσό 17,26 εκατ. EUR.

β. Μείωση των προκαταβολών λόγω μη είσπραξης της συμπληρωματικής εισφοράς γάλακτος για την περίοδο εμπορίας 2000/01

Κατά την εξέταση των δαπανών που δηλώθηκαν για το οικονομικό έτος 2000, διαπιστώθηκε ότι τέσσερα κράτη μέλη δεν επέβαλαν το συνολικό ποσό της συμπληρωματικής εισφοράς για την περίοδο εμπορίας 2000/01 σύμφωνα με το άρθρο 5, παράγραφος 2, του κανονισμού (ΕΚ) αριθ. 536/93.

Η Επιτροπή αποφάσισε, κατ´εφαρμογή του άρθρου 14 του κανονισμού (ΕΚ) αριθ. 2040/2000 του Συμβουλίου, να μειώσει τις προκαταβολές των εν λόγω κρατών μελών κατά 143,47 εκατ. EUR.

γ. Επιστροφή εισπράξεων συμπληρωματικής εισφοράς γάλακτος για τις περιόδους εμπορίας 1994/95, 1995/96, 1996/97, 1997/98, 1998/99, 1999/2000

Κατά την εξέταση των δαπανών που δηλώθηκαν για τα οικονομικά έτη 1995,1996,1997, 1998, 1999 και 2000, διαπιστώθηκε ότι ορισμένα κράτη μέλη δεν επέβαλαν το συνολικό ποσό της συμπληρωματικής εισφοράς για τις περιόδους εμπορίας 1994/95, 1995/96, 1996/97, 1997/98, 1998/99, 1999/2000 σύμφωνα με το άρθρο 5, παράγραφος 2, του κανονισμού (ΕΚ) αριθ. 536/93.

Η Επιτροπή, κατά τη λογιστική καταχώριση των δαπανών για τα συγκεκριμένα οικονομικά έτη, είχε αποφασίσει, κατ´εφαρμογή του άρθρου 14 του κανονισμού (ΕΚ) αριθ. 2040/2000 του Συμβουλίου, να μειώσει τις προκαταβολές των εν λόγω κρατών μελών.

Στη διάρκεια του οικονομικού έτους 2001, τα εν λόγω κράτη μέλη προέβησαν τελικά σε εισπράξεις βάσει των εισφορών για τις συγκεκριμένες περιόδους εμπορίας. Δεδομένου ότι τα ποσά αυτά είχαν ήδη εισπραχθεί από το ΕΓΤΠΕ μέσω των μειώσεων των προκαταβολών των προηγούμενων οικονομικών ετών που περιγράφονται ανωτέρω, οι εισφορές που δηλώθηκαν το 2001 για τις εν λόγω περιόδους εμπορίας, επιστράφηκαν στα οικεία κράτη μέλη έναντι ποσού 32,20 εκατ. ευρώ.

δ. Διορθώσεις όσον αφορά τη δημόσια αποθεματοποίηση

Στις δηλώσεις τριών κρατών μελών έγιναν διορθώσεις ύψους + 1,12 εκατ. EUR.

ε. Άλλες διορθώσεις

Πραγματοποιήθηκαν κι άλλες διορθώσεις ύψους -18 475,76 EUR. Πρόκειται για διορθώσεις που αφορούν τις ενισχύσεις στους απόρους ύψους -93 186,89 EUR, διορθώσεις λόγω μη επιλεξιμότητας των δαπανών -839 638,27 EUR, διορθώσεις λόγω υπέρβασης του ανώτατου ορίου -31 324,69 EUR και διορθώσεις για διάφορα λογιστικά λάθη + 945 674,09 EUR.

2.8. Οι άμεσες πληρωμές

Σε ορισμένες περιπτώσεις, η Επιτροπή πραγματοποιεί άμεσες πληρωμές στους οικονομικούς παράγοντες. Πρόκειται για πληρωμές για τα κτηνιατρικά και φυτοϋγειονομικά μέτρα (κεφάλαιο 33) καθώς και για ορισμένα μέτρα που δεν έχουν το χαρακτήρα παραδοσιακών μέτρων της αγοράς, αλλά που αποσκοπούν στη διεύρυνση των δυνατοτήτων διάθεσης των προϊόντων, ιδίως στον τομέα του ελαιολάδου και του κλωστικού λίνου, στη χρηματοδότηση ενεργειών για την καταπολέμηση της απάτης, μέτρων για την προώθηση της ποιότητας και μέτρων έρευνας για τον καπνό.

Στο παράρτημα 5 περιλαμβάνονται λεπτομερή στοιχεία σχετικά με τις άμεσες πληρωμές.

Ας σημειωθεί ότι η χρηματοδότηση ορισμένων από αυτά τα μέτρα πραγματοποιείται με ποσά που έχουν παρακρατηθεί από τις ενισχύσεις που καταβάλλονται στους παραγωγούς. Το παράρτημα 6 παρέχει μία συνολική εικόνα των παρακρατηθέντων ποσών σε σχέση με τις πραγματοποιηθείσες δαπάνες.

3. ΑΝΑΛΥΣΗ ΤΗΣ ΕΚΤΕΛΕΣΗΣ ΤΟΥ ΠΡΟΫΠΟΛΟΓΙΣΜΟΥ

A. ΓΕΝΙΚΑ

3.1. Η εκτέλεση του προϋπολογισμού

Η εκτέλεση των πιστώσεων του ΕΓΤΠΕ-τμήμα Εγγυήσεων για το οικονομικό έτος 2001 (δαπάνες των κρατών μελών από τις 16 Οκτωβρίου 2000 έως τις 15 Οκτωβρίου 2001) ανήλθε σε 42 083,3 εκατ. EUR, περιλαμβανομένων των δαπανών βάσει μεταφερόμενων ποσών, ήτοι 95,6 % των εγγεγραμμένων πιστώσεων στον τίτλο B1 του προϋπολογισμού.

- Το σύνολο των δαπανών του υποτομέα 1α (παραδοσιακές δαπάνες του ΕΓΤΠΕ-τμήμα Εγγυήσεων και δαπάνες για κτηνιατρικά μέτρα, που καλύπτουν τους τίτλους Β1-1 έως Β1-3) ανέρχεται σε 37 719,5 εκατ. EUR, ήτοι κατά 2 315,5 εκατ. EUR κατώτερο του υπο-ορίου που καθορίστηκε με τη διοργανική συμφωνία της 6ης Μαΐου 1999, και κατά 1 809,2 εκατ. EUR κατώτερο των διαθέσιμων πιστώσεων.

- Το σύνολο των δαπανών του υποτομέα 1β (ανάπτυξη της υπαίθρου και συνοδευτικά μέτρα, που καλύπτει τον τίτλο B1-4) ανέρχεται σε 4 363,8 εκατ. EUR, ήτοι κατά 131 ,2 εκατ. EUR κατώτερο του υπο-ορίου και των διαθέσιμων πιστώσεων.

3.2. Ο αντίκτυπος της εξέλιξης της ισοτιμίας ευρώ/δολαρίου

Το επίπεδο των δαπανών εξαρτάται, μεταξύ άλλων παραγόντων, από την εξέλιξη του δολαρίου. Πράγματι, για σημαντικό μέρος των επιστροφών κατά την εισαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων όπως η ενίσχυση για το βαμβάκι, το επίπεδο των δαπανών επηρεάζεται από την ισοτιμία του δολαρίου. ´Ετσι, οι παρατηρούμενες πραγματικές ισοτιμίες του ευρώ είναι σαφώς υψηλότερες από τη δημοσιονομική ισοτιμία. Οι μέσες καθορισθείσες τιμές του δολαρίου που παρατηρήθηκαν την περίοδο από 1.8.2000 έως 31.7.2001 (περίοδος αναφοράς για τον καθορισμό του αντίκτυπου του δολαρίου), αποκλίνουν από τη δημοσιονομική ισοτιμία (1 EUR = 0,87 $), και το επίπεδο των δαπανών που πραγματοποίησαν τα κράτη μέλη είναι υψηλότερο λόγω της εξέλιξης της ισοτιμίας του δολαρίου. Οι πρόσθετες δαπάνες ανέρχονται σε 115 εκατ. EUR. Λαμβανομένου υπόψη του ότι οι συμπληρωματικές δαπάνες κατά το 2001 παρέμειναν χαμηλότερες από την ατέλεια των 200 εκατ. EUR που προβλέπει ο κανονισμός (ΕΚ) αριθ. 2040/2000, δεν μπόρεσε να πραγματοποιηθεί καμία μεταφορά από το νομισματικό αποθεματικό. Εντούτοις, η χρηματοδότηση των συμπληρωματικών δαπανών έγινε από δημοσιονομικές πιστώσεις εγγεγραμμένες στους τίτλους 1 έως 3 του ΕΓΤΠΕ-τμήμα Εγγυήσεων για το 2001 μετά τις οικονομίες που επιτεύχθηκαν για λόγους που συνδέονται με την εξέλιξη των αγορών.

3.3. Οι διπλές τιμές

Από τον αντίκτυπο των διπλών τιμών προκύπτουν δαπάνες σαφώς λιγότερο σημαντικές από τα προηγούμενα έτη. Η κατάργηση των πράσινων τιμών οδήγησε στην εξάλειψη της επίπτωσης της διπλής τιμής στις χώρες που συμμετέχουν στο ευρώ. Το κόστος της διπλής τιμής για το ΕΓΤΠΕ-τμήμα Εγγυήσεων κατά την έγκριση της διορθωτικής επιστολής των 77 εκατ. ευρώ ήταν κατώτερο των 122 εκατ. ευρώ και τελικά οδήγησε σε οικονομίες ύψους 45 εκατ. EUR.

3.4. Οι γεωργονομισματικές αποφάσεις

Το 2001 είναι το δεύτερο έτος εφαρμογής των διατάξεων του κανονισμού (ΕΚ) αριθ. 2799/98 του Συμβουλίου για το γεωργονομισματικό καθεστώς του ευρώ. Οι εν λόγω διατάξεις εφαρμόζονται κυρίως στα τρία κράτη μέλη που δεν έχουν υιοθετήσει το ευρώ: Δανία, Σουηδία και Ηνωμένο Βασίλειο.

Όσον αφορά τις αντισταθμίσεις σε περίπτωση μείωσης των ισοτιμιών που ισχύουν για τις διάφορες τιμές και ποσά της κοινής γεωργικής πολιτικής, το γεωργονομισματικό καθεστώς είναι σε μεγάλο βαθμό συγκρίσιμο με αυτό που ίσχυε μέχρι τις 31 Δεκεμβρίου 1998.

Τα κράτη μέλη μπορούν να χορηγούν αντισταθμίσεις σε περίπτωση σημαντικής ανατίμησης που υπερβαίνει το 2,6% και που ορίζεται ως «η κατάσταση στην οποία η μέση ετήσια ισοτιμία είναι κατώτερη του ορίου που συνίσταται στη χαμηλότερη αξία των ετήσιων μέσων τιμών μετατροπής που ίσχυαν κατά τα τρία προηγούμενα έτη και της ισοτιμίας την 1η Ιανουαρίου 1999». Αυτοί οι όροι δεν πληρούνταν το 2001 για κανένα από τα τρία νομίσματα.

Στην περίπτωση που η ισοτιμία που ισχύει για τις «άμεσες ενισχύσεις» είναι κατώτερη αυτής που ίσχυε προηγουμένως, το οικείο κράτος μέλος μπορεί να χορηγήσει εξισωτική ενίσχυση στους γεωργούς σε τρεις διαδοχικές δόσεις. Ο παρακάτω πίνακας αναγράφει τις αντισταθμίσεις που καθορίστηκαν για τις διάφορες «άμεσες ενισχύσεις».

>ΘΕΣΗ ΠIΝΑΚΑ>

B. ΑΝΑΛΥΣΗ ΤΗΣ ΧΡΗΜΑΤΟΔΟΤΗΣΗΣ ΤΩΝ ΑΓΟΡΩΝ

3.5. Πρόγραμμα Δράσης 2000

3.5.1. Φυτικά προϊόντα

Οι δαπάνες σχετικά με τις μεγάλες καλλιέργειες καλύπτουν σημαντικό μερίδιο των συνολικών δαπανών του ΕΓΤΠΕ-τμήμα Εγγυήσεων. Το μερίδιο αυτό ανήλθε σε 41,5 % στον προϋπολογισμό του 2001. Μετά τη μεταρρύθμιση του 1992, οι άμεσες ενισχύσεις στους παραγωγούς κυριάρχησαν στις δαπάνες του τομέα. Διαπιστώνεται ότι μετά από μία αρχική περίοδο όπου οι δαπάνες του προϋπολογισμού αυξήθηκαν μετά το 1994 με την προοδευτική εισαγωγή της μεταρρύθμισης, επιτεύχθηκε μία κατάσταση σχετικής σταθερότητας την περίοδο 1997-1999.

Έκτοτε, οι αροτραίες καλλιέργειες αποτέλεσαν αντικείμενο ενός νέου σταδίου της διαδικασίας μεταρρύθμισης με την έγκριση του γεωργικού σκέλους του Προγράμματος Δράσης 2000. Με τις αποφάσεις που ελήφθησαν στο πλαίσιο του Προγράμματος Δράσης 2000, η τιμή παρέμβασης των σιτηρών μειώθηκε σημαντικά προκειμένου να προσεγγίσει τις παγκόσμιες τιμές. Η επακόλουθη απώλεια εσόδων αντισταθμίζεται με τη χορήγηση ενίσχυσης ανά εκτάριο. Οι ελαιούχοι σπόροι, οι πρωτεϊνούχες καλλιέργειες και οι σπόροι μη κλωστικού λίνου και, από το 2001, ο κλωστικός λίνος και η κάνναβη αποτελούν επίσης μέρος του εν λόγω συστήματος άμεσων ενισχύσεων με διαφοροποιημένο, στη διάρκεια μεταβατικής περιόδου, συντελεστή ενίσχυσης ανάλογα με τον τύπο του προϊόντος.

Η ενίσχυση λαμβάνει τέσσερις μορφές :

- ενίσχυση στους μικρούς παραγωγούς, που καταβάλλεται χωρίς υποχρέωση παύσης καλλιέργειας των γαιών,

- ενίσχυση στους επαγγελματίες παραγωγούς, που υπόκεινται στην υποχρέωση παύσης καλλιέργειας των γαιών,

- συμπληρωματική ενίσχυση στους παραγωγούς σκληρού σίτου,

- αγρανάπαυση (υποχρεωτική ή εθελοντική παύση καλλιέργειας των γαιών).

Για την περίοδο 2001/02, το ποσοστό της υποχρεωτικής παύσης καλλιέργειας ορίστηκε σε 10 %, οδηγώντας σε προβλεπόμενη συγκομιδή της τάξης των 211,8 εκατ. τόνων.

Η μεταρρύθμιση του Προγράμματος Δράσης 2000 για τον τομέα των μεγάλων καλλιεργειών χαρακτηρίζεται, συνοπτικά, από τα ακόλουθα στοιχεία:

- για τα σιτηρά, η τιμή παρέμβασης μειώνεται προοδευτικά (101,31 EUR/τόνο για την περίοδο εμπορίας 2001/02), παράλληλα με την προοδευτική αύξηση των άμεσων ενισχύσεων ανά εκτάριο,

- για τους ελαιούχους σπόρους, το βασικό ποσό για την καταβολή της άμεσης ενίσχυσης ανά εκτάριο θα επανέλθει προοδευτικά στο επίπεδο του αντίστοιχου για τα σιτηρά και την παύση καλλιέργειας γαιών,

- για το σκληρό σίτο, η κατ´αποκοπή πρόσθετη ενίσχυση ανά εκτάριο θα παραμείνει αμετάβλητη,

- για τις πρωτεϊνούχες καλλιέργειες, η πληρωμή ανά τόνο απόδοσης θα μειωθεί,

- για τον ελαιούχο λίνο, η καταβολή εξισωτικού ποσού ανά τόνο απόδοσης θα μειωθεί επίσης,

- στις περιοχές όπου δεν καλλιεργείται αραβόσιτος, οι εκτάσεις για χόρτο ενσίρωσης μπορούν επίσης να επωφελούνται ενίσχυσης για τις εκτάσεις,

- η ελάχιστη τιμή για τον τόνο θα μειωθεί για το άμυλο των γεωμήλων,

- για τη Φινλανδία και ορισμένες ζώνες της Σουηδίας, συμπληρωματική κατ´αποκοπή πριμοδότηση θα καταβληθεί για τους ελαιούχους σπόρους και τα σιτηρά,

- οι ενισχύσεις με βάση την έκταση για την καλλιέργεια λίνου και κάνναβης θα ευθυγραμμιστούν με τις αντίστοιχες για τον ελαιούχο λίνο.

3.5.2. Ζωικά προϊόντα

Ο τομέας του γάλακτος και των γαλακτοκομικών προϊόντων είναι ο τρίτος σημαντικότερος από την άποψη των δαπανών του ΕΓΤΠΕ-τμήμα Εγγυήσεων. Το μερίδιό του στις γεωργικές δαπάνες μειώθηκε ωστόσο έντονα την περίοδο entre 1980 (42 %) και 2001 (4,5 %). Ο τομέας του γάλακτος και των γαλακτοκομικών προϊόντων είναι ένας από τους τομείς για τους οποίους το Συμβούλιο του Βερολίνου (Μάρτιος 1999) αποφάσισε κάποια μεταρρύθμιση. Πρόκειται κυρίως για μείωση των τιμών κατά 15% σε τρεις περιόδους εμπορίας που αρχίζουν το 2005, η οποία θα συνοδεύεται από εξισωτική ενίσχυση καταβλητέα άμεσα στους παραγωγούς. Ο αντίκτυπος αυτής της μεταρρύθμισης δεν είναι ακόμα σημαντικός για το οικονομικό έτος 2001.

Το 2001, οι δαπάνες για τον τομέα του βοείου κρέατος αντιπροσώπευαν το 14,4 % των δαπανών του ΕΓΤΠΕ-τμήμα Εγγυήσεων, δεδομένου ότι ο τομέας του βοείου κρέατος είναι ο δεύτερος σε σημασία από την άποψη του προϋπολογισμού. Η μεταρρύθμιση του Προγράμματος Δράσης 2000 αύξησε και επέβαλε ορισμένες άμεσες ενισχύσεις στο συγκεκριμένο τομέα, ως αντιστάθμιση της μείωσης των θεσμικών τιμών. Το πρώτο στάδιο της μεταρρύθμισης αυτής είχε επιπτώσεις στο οικονομικό έτος 2001. Η αύξηση των δαπανών κατά περίπου 1,5 δισεκατομμύρια ευρώ σε σχέση με το οικονομικό έτος 2000 εξηγείται κυρίως από την εισαγωγή νέων ενισχύσεων ή την αύξηση των υφιστάμενων ενισχύσεων στο πλαίσιο του Προγράμματος Δράσης 2000.

3.6. Κατανομή των δαπανών κατά κεφάλαιο

3.6.1. Φυτικά προϊόντα

Οι δαπάνες για τα φυτικά προϊόντα ανήλθαν σε 26 713,6 εκατ. EUR, ήτοι κατά 641,4 εκατ. EUR κατώτερες των πιστώσεων του προϋπολογισμού που ανέρχονταν σε 27 355 εκατ. EUR.

Οι αροτραίες καλλιέργειες, στο πλαίσιο των οποίων οι άμεσες ενισχύσεις για τις εκτάσεις αντιπροσωπεύουν περίπου το 90% των δαπανών, επιβάρυναν κατά 17 466,2 εκατ. EUR τον κοινοτικό προϋπολογισμό, ήτοι κατά 381,8 εκατ. EUR λιγότερο από τις πιστώσεις του προϋπολογισμού. Ας σημειωθεί ότι διαπιστώθηκε σε μεγάλο βαθμό ελλιπής εκτέλεση όσον αφορά τις δαπάνες παρέμβασης υπό μορφή αποθεματοποίησης, λόγω του ότι υπήρξαν σημαντικότερα κέρδη επί των πωλήσεων από την παρέμβαση απ´αυτά που είχαν προβλεφθεί και μικρότερα έξοδα απαξίωσης απ´αυτά που είχαν προβλεφθεί. Οι ενισχύσεις με βάση την έκταση ήταν επίσης μικρότερες απ´αυτές που είχαν προβλεφθεί, μετά τα στοιχεία που κοινοποίησαν τα κράτη μέλη σχετικά με τις οριστικές πληρωμές.

Οι δαπάνες για τη ζάχαρη ανήλθαν σε 1 497,1 εκατ. EUR, ήτοι κατά 206,9 εκατ. ευρώ χαμηλότερες από τις εγγεγραμμένες στον προϋπολογισμό. Αυτή η ελλιπής εκτέλεση οφείλεται κυρίως σε μικρότερες δαπάνες για τις επιστροφές κατά την εξαγωγή.

Στον τομέα του ελαιόλαδου, λόγω διαπιστωθείσας υπέρβασης ύψους 50,8 εκατ. EUR που οφείλετο κυρίως σε υψηλότερες δαπάνες για ενισχύσεις στην παραγωγή μετά τη μεταφορά στο 2001 δαπανών που έπρεπε να είχαν πραγματοποιηθεί το 2000, οι δαπάνες ανήλθαν σε 2 523,8 εκατ. EUR.

Για τις αποξηραμένες ζωοτροφές και τα ψυχανθή, οι δαπάνες ανήλθαν σε 374,8 εκατ. EUR, ήτοι κατά 9,2 εκατομμύρια χαμηλότερες από τις εγγεγραμμένες πιστώσεις, λόγω καθυστερημένης καταβολής των ενισχύσεων στην παραγωγή αποξηραμένων ζωοτροφών από ορισμένα κράτη μέλη.

Στον τομέα των κλωστικών φυτών και των μεταξοσκωλήκων, οι δαπάνες ήσαν χαμηλότερες κατά 4,7 εκατ. EUR, ανερχόμενες σε 826,3 εκατ. EUR, κυρίως λόγω των χαμηλότερων δαπανών για ενισχύσεις στην καλλιέργεια βάμβακος, οι οποίες αντισταθμίστηκαν εν μέρει από αύξηση των δαπανών για την καλλιέργεια λίνου.

Οι δαπάνες ύψους 1 558 εκατ. EUR που διαπιστώθηκαν στον τομέα των οπωροκηπευτικών ήσαν χαμηλότερες κατά 96 εκατ. ευρώ σε σχέση με τις εγγεγραμμένες πιστώσεις. Η διαφορά αυτή εξηγείται κυρίως από τις σημαντικά χαμηλότερες δαπάνες για το επιχειρησιακό ταμείο των οργανώσεων παραγωγών, τις χρηματικές αντισταθμίσεις για τις αποσύρσεις, καθώς και την αντιστάθμιση για τη μεταποίηση των εσπεριδοειδών.

Στον τομέα των προϊόντων του αμπελοοινικού τομέα, οι δαπάνες ανήλθαν σε 1 196,7 εκατ. EUR, ήτοι υπέρβαση κατά 43,7 εκατ. EUR σε σχέση με τις εγγεγραμμένες πιστώσεις, η οποία οφείλεται σε σημαντικότερες δαπάνες για την απόσταξη και την ανάληψη της αλκοόλης στην παρέμβαση.

Όσον αφορά τον καπνό, οι δαπάνες ήταν χαμηλότερες κατά 26,6 εκατ. EUR, λόγω μη επίτευξης των ποσοστώσεων παραγωγής για τέσσερα κράτη μέλη και ανήλθαν σε 973,4 εκατ. EUR, όπου το σύνολο σχεδόν των δαπανών πραγματοποιήθηκαν για πριμοδοτήσεις.

Όσον αφορά τους λοιπούς τομείς ή φυτικά προϊόντα, οι δαπάνες ανήλθαν σε 297,3 εκατ. EUR, ήτοι χαμηλότερες κατά 10,7 εκατ. EUR κυρίως για τους σπόρους για σπορά και το ρύζι.

3.6.2. Ζωικά προϊόντα

Οι δαπάνες για τα ζωικά προϊόντα ανήλθαν σε ΰ 9 558,3 εκατ. EUR, ήτοι κατά 1 571,4 εκατ. EUR κατώτερες των πιστώσεων του προϋπολογισμού ύψους 11 129,7 εκατ. EUR.

Στον τομέα των γαλακτοκομικών προϊόντων, διαπιστώθηκε κατανάλωση μειωμένη κατά 438,4 εκατ. EUR, ενώ οι δαπάνες ανήλθαν σε 1 906,6 εκατ. EUR. Πράγματι, διαπιστώθηκε οικονομία ύψους 159,5 εκατ. EUR για τις επιστροφές κατά την εξαγωγή καθώς και 82,9 εκατ. EUR για τις ενισχύσεις στη χρησιμοποίηση αποκορυφωμένου γάλακτος σε σκόνη και 77,1 εκατ. EUR για την αποθεματοποίηση βουτύρου και κρέμας γάλακτος.

Οι δαπάνες στον τομέα του βοείου κρέατος ανήλθαν σε 6 054,0 εκατ. EUR, ήσαν δηλαδή κατά 924 εκατομμύρια κατώτερες από τις εγγεγραμμένες πιστώσεις. Η αισθητή υποαπορρόφηση οφείλεται κυρίως στις μικρότερες επιστροφές, κατόπιν μείωσης του όγκου των εξαγωγών λόγω της ΣΕΒ, καθώς και σε σαφώς μικρότερη χρησιμοποίηση από αυτή που είχε προβλεφθεί για τα προγράμματα σφαγής που συνδέονται με την κρίση της ΣΕΒ και η οποία είχε οδηγήσει στην κατάρτιση του ΣΔΠ.

Όσον αφορά το αιγοπρόβειο κρέας, χάρη στην ευνοϊκή εξέλιξη των τιμών, πραγματοποιήθηκε οικονομία ύψους 172,7 εκατ. EUR κυρίως στο πλαίσιο των πριμοδοτήσεων για τις αίγες και τις προβατίνες, ενώ οι δαπάνες ανήλθαν σε 1 447,3 εκατ. EUR.

Όσον αφορά το χοίρειο κρέας, τα αυγά και τα πουλερικά, διαπιστώθηκε οικονομία ύψους 32,9 εκατ. EUR κυρίως στον τομέα του χοίρειου κρέατος, ενώ οι συνολικές δαπάνες ανήλθαν σε 137,1 εκατ. EUR.

Οι δαπάνες που καταχωρίστηκαν στο πλαίσιο του Ευρωπαϊκού Ταμείου Εγγυήσεων για την αλιεία ανήλθαν σε 13,3 εκατ. EUR, ήτοι οικονομία ύψους 3,35 εκατ. EUR.

3.6.3. Συναφή μέτρα

Οι εγγεγραμμένες στον τίτλο 3 πιστώσεις ανήλθαν σε 1 704,0 εκατ. EUR, (συμπεριλαμβανομένης της εκκαθάρισης των λογαριασμών) και οι δαπάνες ανήλθαν τελικά σε 2 017,3 εκατ. EUR, ήτοι υπέρβαση κατά 313,3 εκατ. EUR.

Όσον αφορά τις επιστροφές για τα προϊόντα εκτός του παραρτήματος Ι, οι δαπάνες ανήλθαν σε 435,6 εκατ. EUR, ήτοι υπέρβαση κατά 20,6 εκατ. EUR, παρά την ευνοϊκή ισοτιμία ευρώ/δολαρίου.

Όσον αφορά την επισιτιστική βοήθεια, διαπιστώθηκε κατανάλωση μειωμένη κατά 41,2 εκατ. EUR, λόγω κυρίως μικρότερης δαπάνης για την ενίσχυση στους απόρους καθώς και για την ενίσχυση για την παροχή γάλακτος στους μαθητές, ενώ οι συνολικές δαπάνες ανήλθαν σε 281,8 εκατ. EUR.

Οι δαπάνες βάσει των προγραμμάτων υπέρ των ιδιαίτερα απομακρυσμένων περιφερειών και των νήσων του Αιγαίου Πελάγους ανήλθαν σε 183,6 εκατ. EUR, σημειώνοντας κατανάλωση μειωμένη κατά 61,4 εκατ. EUR, κυρίως λόγω οικονομιών στο πλαίσιο του προγράμματος εφοδιασμού των Καναρίων Νήσων.

Οι δαπάνες για τα κτηνιατρικά και τα φυτοϋγειονομικά μέτρα ανήλθαν σε 565,5 εκατ. EUR, ήτοι υπέρβαση κατά 400 εκατ. EUR. Πράγματι, για να χρηματοδοτηθούν οι πρόσθετες δαπάνες λόγω της κρίσης αφθώδους πυρετού που έπληξε κυρίως το Ηνωμένο Βασίλειο, ο προϋπολογισμός αυξήθηκε κατά 400 εκατ. EUR (ΔΣΠ αριθ. 25/2001) για την ενίσχυση της γραμμής B1-3320 (ταμείο για έκτακτα περιστατικά).

Αντίθετα, οι δαπάνες για τις ενέργειες ελέγχου και πρόληψης στον τομέα του ΕΓΤΠΕ-τμήμα Εγγυήσεων, ήταν κατώτερες κατά 40 εκατ. EUR σε σχέση με τις εγγεγραμμένες πιστώσεις, ανερχόμενες σε 32,1 εκατ. EUR.

Όσον αφορά την εκκαθάριση των προηγούμενων οικονομικών ετών και τις μειώσεις/αναστολές των προκαταβολών, οι εισπράξεις ανήλθαν σε 569,7 εκατ. EUR, ήτοι κατά 130,3 εκατ. EUR κατώτερες των προβλεπόμενων λόγω μικρότερων από τις αρχικά προβλεπόμενες μειώσεων/αναστολών.

Οι δαπάνες για τις ενέργειες προώθησης και πληροφόρησης ανήλθαν σε 48,9 εκατ. EUR, ήτοι κατά 17,6 εκατομμύρια χαμηλότερες από τις προβλεπόμενες.

Όσον αφορά τα άλλα μέτρα, οι δαπάνες ανήλθαν σε 469,8 εκατ. EUR, ήτοι υπέρβαση ύψους 52,8 εκατ. EUR, καταλογιστέα κατά μεγάλο μέρος στις γεωργονομισματικές ενισχύσεις.

3.7. Κατανομή των δαπανών με βάση τον οικονομικό χαρακτήρα τους

Οι δαπάνες του ΕΓΤΠΕ-τμήμα Εγγυήσεων κατανέμονται σε δύο μεγάλες κατηγορίες: τις δαπάνες που συνδέονται με τις επιστροφές και τις λεγόμενες δαπάνες «παρεμβάσεων» στις οποίες περιλαμβάνονται κυρίως οι άμεσες ενισχύσεις, η αποθεματοποίηση, οι αποσύρσεις και οι εξομοιούμενες με αυτή ενέργειες, και οι λοιπές δαπάνες. Πρέπει ακόμα να προσθέσουμε τις δαπάνες για την αγροτική ανάπτυξη που δεν περιλαμβάνονται ούτε στις επιστροφές ούτε στις παρεμβάσεις. Τα παραρτήματα 13 έως 15 παρουσιάζουν λεπτομερώς τις διάφορες δαπάνες με βάση τον οικονομικό χαρακτήρα τους.

3.7.1. Επιστροφές

Οι δαπάνες για τις επιστροφές ανήλθαν σε 3 400,6 εκατ. EUR, ήτοι, για το οικονομικό έτος 2001, 8,1 % των συνολικών δαπανών του ΕΓΤΠΕ-τμήμα Εγγυήσεων, μειούμενες έτσι κατά 6 % σε σχέση με το προηγούμενο οικονομικό έτος.

3.7.2. Άμεσες ενισχύσεις

Οι δαπάνες που κατατάσσονται στις «άμεσες ενισχύσεις» ανήλθαν σε 27 430,3 εκατ. EUR, ήτοι 80,0 % των συνολικών δαπανών παρέμβασης, που ανήλθαν σε 34 287,3 εκατ. EUR. Αυτές αντιπροσωπεύουν το 65,2% των συνολικών δαπανών του ΕΓΤΠΕ, τμήμα εγγυήσεων. Οι δαπάνες με την ονομασία «άμεσες ενισχύσεις» είναι οι αναφερόμενες στο παράρτημα του κανονισμού (ΕΚ) αριθ. 1259/1999 του Συμβουλίου της 17ης Μαΐου 1999 (ΕΕ L 160, σ. 113). Πρόκειται κυρίως (μη εξαντλητικός κατάλογος) για ενισχύσεις με βάση την έκταση και την αγρανάπαυση για τις μεγάλες καλλιέργειες, ενισχύσεις στην παραγωγή ελαιολάδου, ενισχύσεις για τις εκτάσεις που καλλιεργούνται με λίνο, κάνναβη, ξηρά λαχανικά, ρύζι, σταφίδα, πριμοδοτήσεις για τον καπνό, τις θηλάζουσες αγελάδες, τα αρσενικά βοοειδή, τα αιγοπρόβατα, καθώς και γεωργονομισματικές ενισχύσεις.

3.7.3. Αποθεματοποίηση

Οι δαπάνες αποθεματοποίησης ανήλθαν σε 1 059,9 εκατ. EUR, ήτοι 3,1 % των δαπανών παρέμβασης. Κατά την περίοδο από 1η Οκτωβρίου 2000 έως 30 Σεπτεμβρίου 2001, ημερομηνία κλεισίματος των λογαριασμών της δημόσιας αποθεματοποίησης, οι ποσότητες και η λογιστική αξία των προϊόντων με απόθεμα δημόσιας παρέμβασης εξελίχθηκαν με τον ακόλουθο τρόπο: η λογιστική αξία των αποθεμάτων αυξήθηκε από 884,94 εκατ. EUR στο τέλος του οικονομικού έτους 2000 σε 984,08 εκατ. EUR στο τέλος του οικονομικού έτους 2001.

Έτσι, τα αποθέματα σιτηρών μειώθηκαν από 8 517 214 τόνους σε 7 304 909 τόνους, ελαιολάδου από 25 360 τόνους σε 6 136 τόνους, αποκορυφωμένου γάλακτος σε σκόνη από 1 007 τόνους σε 0 τόνους και βουτύρου από 71 625 τόνους σε 34 109 τόνους.

Μόνο τα αποθέματα βοείου κρέατος ανερχόμενα από 832 τόνους σε 232 467 τόνους, και αλκοόλης από 1 602 258 εκατόλιτρα σε 2 248 862 εκατόλιτρα κατά τη διάρκεια του οικονομικού έτους 2001.

Όσον αφορά την κατανομή της λογιστικής αξίας των αποθεμάτων, το μερίδιο των σιτηρών και του ρυζιού μειώθηκε, εφόσον τα δύο αυτά προϊόντα αντιπροσωπεύουν περίπου 67 % της συνολικής αξίας των αποθεματοποιημένων προϊόντων. Το υπόλοιπο 33 % κατανέμεται μεταξύ του ελαιολάδου (1 %), των γαλακτοκομικών προϊόντων (4 %) του βοείου κρέατος (25 %) και της αλκοόλης (3 %).

Όπως κάθε χρόνο από το 1988, οι υπηρεσίες της Επιτροπής προέβησαν σε μείωση της αξίας των προϊόντων που αγοράζονται σε δημόσια παρέμβαση. Η εν λόγω μείωση πραγματοποιείται σε δύο στάδια: μετά την αγορά τους, η τιμή των προϊόντων μειώνεται κατά ποσό που αντιπροσωπεύει τουλάχιστον το 70% της συνολικής προβλέψιμης απώλειας της αξίας. Στο τέλος του οικονομικού έτους, πραγματοποιείται αξιολόγηση του αποθέματος και, όπου καθίσταται αναγκαίο, επέρχεται συμπληρωματική μείωση της τιμής προκειμένου η λογιστική αξία των προϊόντων να επανέλθει στο επίπεδο της προβλέψιμης τιμής πώλησης. Για το οικονομικό έτος 2001, η μείωση κατά το χρόνο της αγοράς ανήλθε σε 417,128 εκατ. ευρώ, και η συμπληρωματική μείωση στο τέλος του οικονομικού έτους (περιλαμβανομένης της προκαταβολής βάσει του κόστους της διάθεσης ορισμένων προϊόντων απόσταξης) σε 108,208 εκατ. ευρώ.

3.7.4. Αποσύρσεις και εξομοιούμενες προς αυτές ενέργειες

Οι δαπάνες για αποσύρσεις, σφαγή ζώων και εξομοιούμενες προς αυτές ενέργειες ανήλθαν σε 2 732,8 εκατ. EUR, ήτοι 8,0 % του συνολικού ποσού των παρεμβάσεων.

3.7.5. Άλλες παρεμβάσεις

Οι άλλες δαπάνες παρέμβασης ανήλθαν σε 3 064,2 εκατ. EUR, ήτοι 8,9 % του συνόλου των παρεμβάσεων. Με την ονομασία αυτή αναφέρονται κυρίως οι δαπάνες που δεν ανήκουν στις προηγούμενες κατηγορίες, ήτοι κυρίως οι παρεμβάσεις εκτός από τα έξοδα αποθεματοποίησης για τη ζάχαρη, οι ενισχύσεις στην παραγωγή αποξηραμένων ζωοτροφών, η ενίσχυση για το βαμβάκι, τα επιχειρησιακά ταμεία των οργανώσεων παραγωγών, οι ενισχύσεις στην παραγωγή και οι χρηματικές αντισταθμίσεις υπέρ της μεταποίησης εσπεριδοειδών για τα οπωροκηπευτικά, οι ενισχύσεις για τη χρησιμοποίηση μούστου για τα προϊόντα του αμπελοοινικού τομέα, οι ενισχύσεις για τη χρησιμοποίηση αποκορυφωμένου γάλακτος σε σκόνη και τα συναφή με τις βουτυρικές λιπαρές ουσίες, οι δαπάνες στο πλαίσιο των επισιτιστικών προγραμμάτων και του POSEI.

Γ. ΕΙΔΙΚΕΣ ΧΡΗΜΑΤΟΔΟΤΗΣΕΙΣ

Εκτός από τις χρηματοδοτήσεις της στήριξης των αγορών που περιγράφονται ανωτέρω, το ΕΓΤΠΕ αναλαμβάνει, στο τμήμα Εγγυήσεων, τις ειδικές χρηματοδοτήσεις ενεργειών χορήγησης τροφίμων στους απόρους της Κοινότητας.

3.8. Χορήγηση τροφίμων προερχόμενα από τα αποθέματα παρέμβασης στους απόρους της Κοινότητας

Το χειμώνα 1986-1987, που ήταν ιδιαίτερα δριμύς, η Κοινότητα οργάνωσε ένα πρόγραμμα έκτακτης ανάγκης που προβλέπει τη δωρεάν χορήγηση και για περιορισμένη χρονική περίοδο, τροφίμων στους απόρους της Κοινότητας.

Μετά τη λήξη του εν λόγω προγράμματος έκτακτης ανάγκης, η Κοινότητα έγινε αποδέκτης πολλών εκκλήσεων σχετικά με την εφαρμογή αυτού του τύπου μέτρων σε διαρκή βάση. Η Επιτροπή υπέβαλε εν προκειμένω πρόταση στο Συμβούλιο, το οποίο την ενέκρινε με τη μορφή του κανονισμού (ΕΟΚ) αριθ. 3730/87 που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιο άπορα άτομα της Κοινότητας [4]. Η Επιτροπή εξέδωσε κανονισμό εφαρμογής (κανονισμός (ΕΟΚ) αριθ. 3149/92 [5], που τροποποιήθηκε τελευταία με τον κανονισμό (ΕΚ) αριθ. 1098/2001 [6]).

[4] ΕΕ L 352 της 15.12.1987, σ. 1.

[5] ΕΕ L 313 της 30.10.1992, σ. 50.

[6] ΕΕ L 150 της 6.6.2001, σ. 37.

Έκτοτε, η Επιτροπή εγκρίνει κάθε χρόνο ένα πρόγραμμα διανομής που καθορίζει τα δημοσιονομικά μέσα και τις ποσότητες των προϊόντων που διανέμονται στα διάφορα κράτη που συμμετέχουν σε αυτή τη δράση.

Εννέα κράτη μέλη εξέφρασαν την επιθυμία να συμμετάσχουν σε αυτή τη δράση το 2001. Οι πιστώσεις διανεμήθηκαν μεταξύ τους μέσω μιας κλίμακας κατανομής που αντικατοπτρίζει τον αριθμό των απόρων σε κάθε κράτος. Ελήφθη επίσης υπόψη, κατά περίπτωση, η σε μεγάλο βαθμό μειωμένη κατανάλωση που διαπιστώθηκε κατά την προηγούμενη τριετία.

Το ετήσιο πρόγραμμα καταρτίζεται κατόπιν διαβούλευσης με τις φιλανθρωπικές οργανώσεις που αναπτύσσουν επιτόπια δραστηριότητα. Τη διαχείρισή του αναλαμβάνουν, σε εθνικό επίπεδο, οι διοικήσεις των συμμετεχόντων κρατών. Κάθε κράτος ορίζει έτσι τους οργανισμούς που θα εξασφαλίζουν, στο έδαφός του, τη διανομή των προϊόντων στους απόρους.

Αυτή η δράση επιτρέπει επίσης σε κάθε συμμετέχον κράτος να εφοδιάζεται με προϊόντα αποθεματοποιημένα σε άλλο κράτος μέλος όταν δεν διαθέτει αποθέματα παρέμβασης για κάποιο από τα προϊόντα που έχει αναλάβει στο πλαίσιο αυτής της δράσης.

Όσον αφορά το πρόγραμμα 2001 (Απόφαση 2001/23/ΕΚ [7]) ποσό ύψους 195 εκατ. EUR κατανεμήθηκε μεταξύ των κρατών μελών που συμμετέχουν στη δράση όπως περιγράφεται στους ακόλουθους πίνακες.

[7] ΕΕ L 6 της 11.1.2001, σ. 10.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Κράτη που συμμετέχουν στο πρόγραμμα 2001 // Ποσοστό χρησιμοποίησης των διατιθέμενων πιστώσεων [8]

[8] Πρόκειται για δηλωθείσες δαπάνες μέχρι τον Μάρτιο 2002.

Bέλγιο

Δανία

Ελλάδα

Ισπανία

Γαλλία

Iρλανδία

Iταλία

Λουξεμβούργο

Πορτογαλία

Φινλανδία // 97 %

0 %

0 %

100 %

97 %

95 %

75 %

44 %

98 %

80 %

Σύνολο συμμετεχόντων κρατών // 85 %

3.9. Ανάπτυξη της υπαίθρου

Το ΕΓΤΠΕ-τμήμα Εγγυήσεων συγχρηματοδοτεί (κανονισμός (ΕΚ) αριθ. 1257/99), από πιστώσεις του υποτομέα 1β, προγράμματα ανάπτυξης της υπαίθρου που, όσον αφορά τέσσερα μέτρα (πρόωρη συνταξιοδότηση, εξισωτικές αποζημιώσεις, δάσωση και γεωργοπεριβαλλοντικά μέτρα), καλύπτουν το σύνολο της Ένωσης, ενώ άλλα έξι μέτρα (επενδύσεις στις γεωργικές εκμεταλλεύσεις, εγκατάσταση νέων γεωργών, κατάρτιση, δασοκομία, μεταποίηση και εμπορία, προσαρμογή και διαφοροποίηση των αγροτικών περιοχών) εφαρμόζονται εκτός των περιοχών του στόχου αριθ. 1 (οι οποίες χρηματοδοτούνται από το ΕΓΤΠΕ-τμήμα Προσανατολισμού).

Ο υποτομέας 1β, διέθετε, για την περίοδο 2000-2006, κονδύλιο ύψους 32 907 εκατ. EUR. Το κονδύλιο αυτό κατανεμήθηκε μεταξύ των κρατών μελών που έπρεπε να εκπονήσουν προγράμματα εφαρμογής της πολιτικής για την ανάπτυξη της υπαίθρου.

Από τα 89 προγράμματα αγροτικής ανάπτυξης που υποβλήθηκαν από τα κράτη μέλη, η Επιτροπή ενέκρινε 52 το 2000 και 35 το 2001 (τα υπόλοιπα 2 θα εγκριθούν το 2002).

Το κονδύλιο που εγγράφηκε στον προϋπολογισμό του 2001 από την αρμόδια για τον προϋπολογισμό αρχή ήταν 4 495 εκατ. EUR, ποσό που αντιστοιχεί στο ανώτατο όριο για τον υποτομέα 1β των δημοσιονομικών προοπτικών.

Η εκτέλεση το 2001 ανήλθε σε 4 363,8 εκατ. EUR, ποσό που περιλαμβάνει όλες τις πραγματοποιηθείσες δαπάνες στο πλαίσιο 87 εγκεκριμένων προγραμμάτων το 2000 και το 2001 και στο πλαίσιο της προκαταβολής ύψους 12,5 % μιας μέσης ετήσιας δόσης για τα 35 προγράμματα που εγκρίθηκαν το 2001 (η οποία θα εξοφληθεί στο τέλος της περιόδου) και τις πληρωμές των δαπανών για τα παλαιά συνοδευτικά μέτρα των 2 προγραμμάτων που δεν είχαν ακόμη εγκριθεί το 2001.

Δεδομένου ότι το επίπεδο εκτέλεσης των προγραμμάτων αγροτικής ανάπτυξης το 2001 ήταν 4 363,8 εκατ. EUR σημειώθηκε, σε σχέση με το κονδύλι ύψους 4 495,- εκατ. EUR, μειωμένη απορρόφηση κατά 131,2 εκατ. EUR. Η υποαπορρόφηση αυτή οφείλεται κυρίως σε μέτρα που αφορούν το νέο καθεστώς συνοδευτικών μέτρων (πρόωρη συνταξιοδότηση, δάσωση και γεωργο-περιβάλλον) και σε μικρότερο βαθμό στη μεταποίηση και την εμπορία γεωργικών προϊόντων, την εγκατάσταση των νέων γεωργών και τις επενδύσεις στις γεωργικές εκμεταλλεύσεις (μέτρα που μέχρι το 1999 χρηματοδοτούσε το ΕΓΤΠΕ-τμήμα προσανατολισμού). Αντίθετα, τα μέτρα που υπερέβησαν αισθητά το αρχικό κονδύλιο είναι τα παλαιά καθεστώτα συνοδευτικών μέτρων, οι εξισωτικές αποζημιώσεις, η ενθάρρυνση της αγροτικής ανάπτυξης και η κατάρτιση. Ως εκ τούτου, κατέστησαν απαραίτητες μεταφορές για την προσαρμογή στο εσωτερικό του κεφαλαίου, προκειμένου να αποκατασταθεί η ισορροπία μεταξύ των διαθέσιμων κονδυλίων και των πραγματικών αναγκών.

Η υποαπορρόφηση οφείλεται κυρίως στο γεγονός ότι η έγκριση των προγραμμάτων ολοκληρώθηκε το 2001 και, ως εκ τούτου, δεν ήταν δυνατόν να επιτευχθεί το 2001,κυρίως για τα πλέον πολύπλοκα στην εφαρμογή μέτρα (και ιδίως το νέο καθεστώς των συνοδευτικών μέτρων), το επίπεδο που θα είχε επιτρέψει την πλήρη απορρόφηση των διαθέσιμων πιστώσεων.

Ως εκ τούτου, και σύμφωνα με τις διατάξεις του άρθρου 7, παράγραφος 3, του δημοσιονομικού κανονισμού, υποβλήθηκε στην αρμόδια για τον προϋπολογισμό αρχή αίτηση μεταφοράς στο 2002 πιστώσεων ύψους 99 εκατ. EUR (82 εκατ. EUR για το νέο καθεστώς γεωργο-περιβαλλοντικών μέτρων και 17 εκατ. EUR για το νέο καθεστώς στον τομέα της δασοκομίας).

3.10. Κεφάλαιο B1-33 : Κτηνιατρικά και φυτοϋγειονομικά μέτρα

* Γενικά

Οι διαθέσιμες πιστώσεις στο πλαίσιο του προϋπολογισμού 2001 απορροφήθηκαν σε ποσοστό 99,99 %. Μόνο για 47 470 EUR επί συνολικού ποσού ύψους 565 500 000 EUR δεν αναλήφθηκαν υποχρεώσεις.

Για τη χρηματοδότηση των πρόσθετων δαπανών λόγω της κρίσης αφθώδους πυρετού που έπληξε κυρίως το Ηνωμένο Βασίλειο, ο προϋπολογισμός αυξήθηκε κατά 400 000 000 EUR μέσω διορθωτικού συμπληρωματικού προϋπολογισμού (αριθ. 25/2001) για την ενίσχυση της γραμμής B1-3320 (ταμείο έκτακτων περιστατικών).

Επιπλέον, δύο μεταφορές στο εσωτερικό του κεφαλαίου 33 (βλέπε λεπτομερέστερα στοιχεία κατωτέρω) πραγματοποιήθηκαν στη διάρκεια του δευτέρου εξαμήνου του 2001 προκειμένου να βελτιστοποιηθεί η χρησιμοποίηση των πόρων του προϋπολογισμού για το 2001 και του ταμείου έκτακτων περιστατικών (5 484 055 EUR τον Οκτώβριο 2001 και 628 855 EUR το Δεκέμβριο 2001).

Έτσι, στη διάρκεια του οικονομικού έτους 2001, ο συνολικός προϋπολογισμός του κεφαλαίου B1-33 ανήλθε από 165 500 000 EUR σε 565 500 000 EUR; και ο προϋπολογισμός του ταμείου έκτακτων περιστατικών από 41 000 000 EUR σε 447 112 910 EUR.

* Λεπτομερή στοιχεία του κεφαλαίου

Γραμμή B1-330 Πρόγραμμα εξάλειψης και ελέγχου

Οι αρχικές πιστώσεις ύψους 110 700 000 EUR χρησιμοποιήθηκαν πλήρως το 2001 : 44 850 000 EUR για τα λεγόμενα "παραδοσιακά" προγράμματα εξάλειψης και 65 850 000 EUR για τον έλεγχο των μεταδοτικών σπογγωδών εγκεφαλοπαθειών (ΜΣΕ). Οι « προγραμματισθείσες » δαπάνες αντιστοιχούσαν στις αρχικές πιστώσεις. Δεν έγινε καμία μεταφορά πιστώσεων προς και/ή από τη γραμμή αυτή.

Γραμμή B1-331 Άλλες ενέργειες στον κτηνιατρικό τομέα

Μόνο το ήμισυ των αρχικών πιστώσεων (δηλαδή 5 130 120 EUR επί 10 500 000 EUR) χρησιμοποιήθηκαν το 2001.

Ως εκ τούτου, πραγματοποιήθηκε μεταφορά ύψους 5 369 880 EUR από τη γραμμή B1-331 προς τη γραμμή « ταμείο έκτακτων περιστατικών » (Γραμμή B1-332).

Γραμμή B1-332 Ταμείο έκτακτων περιστατικών

Οι αρχικές πιστώσεις ανέρχονταν σε 41 000 000 EUR και ενισχύθηκαν μέσω συμπληρωματικού διορθωτικού προϋπολογισμού και μεταφορών πιστώσεων στο εσωτερικό του κεφαλαίου B1-33 για να φθάσουν στο ποσό των 447 112 910 EUR. Πράγματι, μετά την κρίση του αφθώδους πυρετού και, λαμβανομένων υπόψη των προβλέψεων επιστροφών στα κράτη μέλη στο μέλλον καθώς και των προβλέψεων διαθεσίμων στον τομέα 1, είχε αποφασισθεί να προβλεφθούν προκαταβολές ύψους 400 000 000 EUR για τον αφθώδη πυρετό (βλέπε κατωτέρω).

Αφθώδης πυρετός UK // + 355 000 000

Αφθώδης πυρετός NL // + 39 000 000

Αφθώδης πυρετός F // + 3 300 0000

Αφθώδης πυρετός IRL // + 2 700 000

ΣΥΝΟΛΟ // + 400 000 000

Γραμμή B1-333A Φυτοϋγειονομικά μέτρα-διοικητικές δαπάνες

Οι αρχικές πιστώσεις ανέρχονταν σε 1 300 000 EUR. Οι αναλήψεις υποχρεώσεων αντιπροσώπευσαν συνολικά ποσό 941 278 EUR και 47 470 EUR δεν μπόρεσαν να χρησιμοποιηθούν το 2001. Ως εκ τούτου, πραγματοποιήθηκε μεταφορά ύψους 311 252 EUR προς τη γραμμή B1-332 του ταμείου έκτακτων περιστατικών.

Γραμμή B1-333 Φυτοϋγειονομικά μέτρα-επιχειρησιακές δαπάνες

Οι αρχικές πιστώσεις ανέρχονταν σε 2 000 000 EUR. Οι αναλήψεις υποχρεώσεων αντιπροσώπευσαν ποσό 1 568 222 EUR. 431 778 EUR μεταφέρθηκαν στο ταμείο έκτακτων περιστατικών.

* Ανακεφαλαιωτικός πίνακας του κεφαλαίου B1-33

>ΘΕΣΗ ΠIΝΑΚΑ>

3.11. Αλιεία

Το κονδύλιο του προϋπολογισμού για την αλιεία ανήλθε σε 16,7 εκατ. EUR, εκ των οποίων δαπανήθηκαν 13,4 εκατ. EUR, ήτοι απόκλιση ύψους 3,3 εκατ. EUR.

Η διαπιστωθείσα υποαπορρόφηση του κονδυλίου αφορά κυρίως το μηχανισμό των επιχειρησιακών προγραμμάτων, για τα οποία η χρηματική αντιστάθμιση ενδέχεται να μην έχει χορηγηθεί από τα κράτη μέλη στις οργανώσεις παραγωγών, όπως συνέβη το 2001 (-4 εκατ. EUR σε σχέση με τις προβλέψεις του προϋπολογισμού).

Αντίθετα, λόγω κάμψης της αγοράς τόνου, οι δαπάνες για την εξισωτική αντιστάθμιση υπερέβησαν τις προβλέψεις (+3,5 εκατ. EUR).

Παρατηρήθηκε επίσης χαμηλό επίπεδο παρέμβασης για τις αποσύρσεις και αυτόνομες μεταφορές (-1,9 εκατ. EUR) λόγω του ικανοποιητικού επιπέδου των τιμών αγοράς.

3.12. Ενημερωτικές ενέργειες

Από το 2000, η γραμμή Β1-382 προορίζεται για τη χρηματοδότηση ενημερωτικών ενεργειών σχετικά με την ΚΓΠ και την ανάπτυξη της υπαίθρου και διαθέτει τη νομική βάση που παρέχει ο κανονισμός (ΕΚ) αριθ. 814/2000 του Συμβουλίου και ο κανονισμός (ΕΚ) αριθ. 1557/2001 της Επιτροπής.

Οι αιτήσεις επιχορήγησης υποβάλλονται, ιδίως από τις γεωργικές οργανώσεις, με τη μορφή προγραμμάτων δράσης ή ακόμα και μεμονωμένων ενεργειών. Οι ενέργειες αυτές εντάσσονται στο πλαίσιο των κατευθυντήριων γραμμών που ορίζονται στην πρόσκληση υποβολής προτάσεων που δημοσιεύεται σε ετήσια βάση.

Το ποσοστό χρηματοδότησης των προγραμμάτων δράσης ή μεμονωμένων ενεργειών ανέρχεται σε 50%. Εντούτοις, σε ορισμένες περιπτώσεις, ιδίως για ενέργειες που παρουσιάζουν εξαιρετικό ενδιαφέρον όσον αφορά τα κριτήρια επιλογής, και υπό ορισμένες προϋποθέσεις, το ποσοστό μπορεί να φθάσει σε 75%.

Οι ισχύουσες ρυθμίσεις επιτρέπουν, επιπλέον, τη χρηματοδότηση ενημερωτικών ενεργειών που υλοποιούνται με πρωτοβουλία της Επιτροπής.

Το 2001, οι πιστώσεις της γραμμής B1 382 ανήλθαν σε 4 500 000 EUR. Στη διάρκεια του έτους αυτού, χρηματοδοτήθηκαν οι ακόλουθες ενημερωτικές δραστηριότητες:

1) 14 προγράμματα δράσης για ποσό ύψους 1 335 097 EUR,

2) 25 μεμονωμένες ενέργειες για ποσό ύψους 898 236 EUR και

3) 24 ενέργειες που ανέλαβε η Επιτροπή, για ποσό ύψους 696 512,73 EUR

δηλαδή το συνολικό ποσό ανήλθε σε 2 929 845,73 EUR.

4. ΔΡΑΣΤΗΡΙΟΤΗΤΕΣ ΕΛΕΓΧΟΥ

4.1. Το Ολοκληρωμένο Σύστημα Διαχείρισης και Ελέγχου (ΟΣΔΕ)

Οι υπηρεσίες λογιστικού ελέγχου των γεωργικών δαπανών έδωσαν ιδιαίτερη προσοχή στην αισθητή βελτίωση του ολοκληρωμένου συστήματος διαχείρισης και ελέγχου το οποίο εφαρμόζεται από το 1993 και το οποίο, όπως αποδείχθηκε, αποτελεί αποτελεσματικό μέσο διαχείρισης και ελέγχου των δαπανών στον τομέα των αροτραίων καλλιεργειών και των πριμοδοτήσεων ζώων.

Οι υπηρεσίες εσωτερικού ελέγχου των γεωργικών δαπανών αναθεώρησαν όλη τη νομοθεσία, συγκρότησαν τέσσερις ομάδες εμπειρογνωμόνων και διοργάνωσαν μεγάλο αριθμό διμερών επαφών σχετικά με το θέμα αυτό.

Οι κυριότεροι στόχοι της επανεξέτασης αυτής είναι:

1. Η σύνταξη ενός νέου κωδικοποιημένου κανονισμού προκειμένου:

- να εξασφαλιστεί μία περισσότερο λογική και συνεκτική παρουσίαση,

- να διευκρινιστούν και απλοποιηθούν ορισμένες πτυχές,

- να διευκολυνθεί η περισσότερο πρακτική εφαρμογή,

- να διασφαλιστεί η περισσότερο ομοιόμορφη προσέγγιση.

2. Η επικαιροποίηση του κανονισμού, λαμβάνοντας υπόψη:

- τις προτάσεις των κρατών μελών μετά τις διμερείς επαφές,

- τις ερμηνείες και άλλες γραπτές κατευθυντήριες γραμμές που έχουν δοθεί στα κράτη μέλη,

- την κτηθείσα πείρα κατά τα τελευταία έτη, από τις αποστολές εκκαθάρισης λογαριασμών και τις συναντήσεις των ομάδων εμπειρογνωμόνων,

- την πρόσφατη κοινοτική νομοθεσία, ιδίως όσον αφορά:

- τα νέα καθεστώτα πριμοδότησης της σφαγής και της εκτατικοποίησης,

- την ταυτοποίηση και καταγραφή των βοοειδών,

- τα συστήματα γεωγραφικών πληροφοριών,

- την ενσωμάτωση ενισχύσεων σε τομείς που δεν καλύπτονταν προηγουμένως,

- την τεχνολογική πρόοδο, όπως τις βάσεις δεδομένων και τις δορυφορικές εικόνες.

Τα κυριότερα θέματα υπό εξέταση είναι:

- η επέκταση των συστημάτων υποβολής αιτήσεων για τη χορήγηση ενισχύσεων χωρίς τη χρησιμοποίηση εντύπων, στο πλαίσιο των οποίων οι αιτούντες παρέχουν πολύ λιγότερο λεπτομερή στοιχεία απ´ό,τι κατά το παρελθόν.

- η αποτελεσματική χρήση των πόρων ελέγχου με:

- τη μεγιστοποίηση της χρήσης των ελέγχων με τη βοήθεια ηλεκτρονικού υπολογιστή και με τηλεανίχνευση,

- την καλύτερη στόχευση και λήψη μέτρων για τις περιοχές υψηλού κινδύνου,

- τη διενέργεια ολοκληρωμένων επιτόπιων ελέγχων που καλύπτουν περισσότερα του ενός καθεστώτα,

- τη μείωση των επιτοπίων ελέγχων, ανάλογα με την περίπτωση,

- αποτελεσματικά συστήματα επιβολής κυρώσεων για την αποτροπή της απάτης και των παρατυπιών, διασφαλίζοντας παράλληλα τον κατάλληλο βαθμό αναλογικότητας,

- την εισαγωγή μιας "βασιζόμενης στην εκμετάλλευση" προσέγγισης για τα διάφορα καθεστώτα πριμοδότησης βοοειδών.

Ο νέος κανονισμός έχει τον αριθμό 2419/2001 [9].

[9] ΕΕ L 317 της 12.12.2001.

4.2. Υπηρεσίες ελέγχου για το ελαιόλαδο

Κατ´εφαρμογή των κανονισμών (ΕΟΚ) αριθ. 2262/84 του Συμβουλίου [10] και αριθ. 27/85 της Επιτροπής [11], συστάθηκαν υπηρεσίες ελέγχου για το ελαιόλαδο στα βασικά κράτη μέλη παραγωγής: Ιταλία, Ελλάδα, Ισπανία και Πορτογαλία.

[10] ΕΕ L 208 της 3.8.1984.

[11] ΕΕ L 4 της 5.1.1985.

Οι τέσσερις υπηρεσίες άσκησαν τα σχετικά με τον έλεγχο καθήκοντά τους κατά την περίοδο εμπορίας 2000/01 σύμφωνα με τις προβλέψεις που περιέχονται στα προγράμματα δραστηριότητας και στους προσωρινούς απολογισμούς που έχουν εγκριθεί από τις αρχές των κρατών μελών και την Επιτροπή.

Στην Ιταλία, κατά τη διάρκεια της περιόδου εμπορίας 2000/01, η υπηρεσία διενήργησε 1 811 διεξοδικούς ελέγχους και 1 210 συνοπτικούς ελέγχους σε ελαιοτριβεία. Επίσης διεξήγαγε επιτόπιους ελέγχους σε 220 παραγωγούς, 15 οργανώσεις παραγωγών και μία ένωση. Η υπηρεσία διενήργησε επίσης 2 646 ελέγχους σε 800 εκμεταλλεύσεις και ελαιοτριβεία στο πλαίσιο των περιφερειακών αποδόσεων (ελαιοτριβεία + παραγωγοί). Η υπηρεσία διενήργησε επίσης 1 363 διασταυρωτικούς ελέγχους, κυρίως μεταξύ ελαιοτριβείων και παραγωγών. Τα ελαιοτριβεία που αποτέλεσαν το αντικείμενο διασταυρωτικών ελέγχων είναι 409, δηλαδή πολύ περισσότερο από 10 % που προβλέπει το άρθρο 30, σημείο 3, του κανονισμού (ΕΚ) αριθ. 2366/98. Κατά τη διενέργεια των διεξοδικών ελέγχων στα ελαιοτριβεία, ελήφθησαν 838 δείγματα ελαιολάδου και 271 απ´αυτά απεστάλησαν σε αναγνωρισμένα εργαστήρια για ανάλυση. Για 729 ελαιοτριβεία προτάθηκαν πρόστιμα/διοικητικές κυρώσεις και για 382 απ´αυτά προτάθηκε η ανάκληση της έγκρισης. Οι φορολογικές αρχές ενημερώθηκαν για 106 περιπτώσεις παρατυπιών και 170 περιπτώσεις γνωστοποιήθηκαν στις αρμόδιες αρχές για παράβαση των κανόνων επεξεργασίας των λυμάτων. Για τους παραγωγούς, υπάρχουν 14 προτάσεις επιβολής κυρώσεων στο πλαίσιο των οποίων προβλέπεται η άρνηση της καταβολής ενίσχυσης για 23 908 χγρ. ελαιολάδου.

Οι περισσότερες από τις περιπτώσεις αυτές γνωστοποιήθηκαν στην αρμόδια δικαστική αρχή και/ή στις άλλες αρχές ελέγχου.

Βάσει των διαπιστώσεων αυτών, το κράτος μέλος προέβη σε 52 ανακλήσεις έγκρισης ελαιοτριβείων και 197 προειδοποιήσεις. 19 περιπτώσεις τέθηκαν στο αρχείο. Για 115 περιπτώσεις, η διαδικασία δεν έχει ακόμη ολοκληρωθεί. Οι παρατυπίες που αφορούν τους παραγωγούς κοινοποιήθηκαν στον οργανισμό πληρωμών (AGEA) για μη καταβολή της ενίσχυσης.

Οι χρηματικές ποινές επιβάλλονται από τη διεύθυνση « Repressione Frodi » του Υπουργείου Γεωργίας που αποφασίζει την επιβολή των προστίμων που προβλέπονται στους κοινοτικούς κανονισμούς και την εθνική νομοθεσία. Μέχρι στιγμής, μόνο μερικές από τις περιπτώσεις της εν λόγω περιόδου εμπορίας έχουν εξετασθεί και έχουν επιβληθεί πρόστιμα.

Στην Ελλάδα, κατά τη διάρκεια της περιόδου εμπορίας 2000/01, η υπηρεσία διενήργησε 939 διεξοδικούς ελέγχους και 460 συνοπτικούς ελέγχους σε ελαιοτριβεία. Οι αριθμοί αυτοί αντιπροσωπεύουν αντιστοίχως 41,3 % και 20,3 % των 2 264 ελαιοτριβείων σε λειτουργία κατά τη διάρκεια της περιόδου εμπορίας. Στο πλαίσιο των ελέγχων αυτών, ελήφθησαν δείγματα από 732 ελαιοτριβεία και 201 από τα δείγματα αυτά αποτέλεσαν το αντικείμενο ανάλυσης. Η υπηρεσία ήλεγξε επίσης μία ένωση, 21 οργανώσεις παραγωγών, 13 περιπτώσεις ιδιωτικής αποθεματοποίησης, 50 επιχειρήσεις συσκευασίας επιτραπέζιων ελιών, 2 910 παραγωγούς και διενήργησε 2 272 ελέγχους σε εκμεταλλεύσεις και ελαιοτριβεία στο πλαίσιο των περιφερειακών αποδόσεων (ελαιοτριβεία + παραγωγοί). Η υπηρεσία συμμετείχε επίσης στον καθορισμό των αποδόσεων των 18 ομοιογενών περιοχών. Συνολικά διεξήχθησαν 4 768 διασταυρωτικοί έλεγχοι μεταξύ ελαιοτριβείων και παραγωγών, 142 έλεγχοι μεταξύ ελαιοτριβείων και αγοραστών και 87 έλεγχοι μεταξύ ελαιοτριβείων και πυρηνελαιουργείων.

Η υπηρεσία πρότεινε την ανάκληση της έγκρισης για 211 ελαιοτριβεία και 742 διορθώσεις των δηλώσεων καλλιέργειας. Ο αντίκτυπος των παραβάσεων που διαπιστώθηκαν σε ελαιοτριβεία, ενώσεις, παραγωγούς και αποδέκτες των ελαιολάδων εκτιμάται σε ± 11 εκατ. EUR.

Στην Πορτογαλία κατά τη διάρκεια της ίδιας περιόδου εμπορίας, η υπηρεσία έλεγξε 1 678 παραγωγούς, 552 ελαιοτριβεία και 19 οργανώσεις παραγωγών. Πραγματοποίησε 7 636 διασταυρωτικούς ελέγχους και 20 ελέγχους σε επιχειρήσεις μεταποίησης επιτραπέζιων ελιών. Μετά από αυτούς τους ελέγχους η υπηρεσία πρότεινε 227 ανακλήσεις έγκρισης για ελαιοτριβεία, καμία ανάκληση της έγκρισης για ένωση, 11 αρνήσεις επιδοτήσεων και 203 διορθώσεις ποσών για παραγωγούς. Οι προτάσεις αυτές αποτέλεσαν αντικείμενο πλήρους παρακολούθησης από το συγκεκριμένο κράτος μέλος που, εν γένει, εφαρμόζει τις προτεινόμενες κυρώσεις. Από το 1996 διαπιστώνεται εξάλλου μία κίνηση ανάκτησης όσον αφορά την εφαρμογή των κυρώσεων στους παραγωγούς.

Στην Ισπανία, κατά τη διάρκεια της περιόδου εμπορίας 2000/01, η υπηρεσία διενήργησε 928 διεξοδικούς και 103 συνοπτικούς ελέγχους στα ελαιοτριβεία. Η υπηρεσία ήλεγξε επίσης 21 οργανώσεις παραγωγών, 708 παραγωγούς, 73 επιχειρήσεις μεταποίησης επιτραπέζιων ελιών και διεξήγαγε 1 256 διασταυρωτικούς ελέγχους σε ελαιοτριβεία πριν και μετά την κατεργασία. Πρότεινε επίσης την ανάκληση της έγκρισης για 59 ελαιοτριβεία και προειδοποίησε 352 ελαιοτριβεία, κυρίως διότι δεν είχαν αποστείλει εγκαίρως τη μηνιαία δήλωση. Η προειδοποίηση απεστάλη επίσης σε 53 επιχειρήσεις συσκευασίας επιτραπέζιων ελιών για τους ίδιους λόγους. Η υπηρεσία πρότεινε την κατάργηση της ενίσχυσης για 32 παραγωγούς και μία διόρθωση των καταβληθέντων ποσών για 48 ελαιοπαραγωγούς εκ των οποίων 4 επιτραπέζιων ελιών.

Συνολικά, και με την επιφύλαξη αντίθετης ένδειξης, τα κράτη μέλη δεν παρακολούθησαν επαρκώς τις προτάσεις για την επιβολή κυρώσεων που τους είχαν κοινοποιήσει οι υπηρεσίες.

4.3. Συγχρηματοδότηση για την ενίσχυση των ελέγχων

Στο πλαίσιο του κανονισμού (ΕΚ) αριθ. 723/97 του Συμβουλίου της 22ας Απριλίου 1997, η Κοινότητα συμμετέχει στις δαπάνες των κρατών μελών για την υλοποίηση νέων προγραμμάτων δράσης που προκύπτουν από νέες κοινοτικές υποχρεώσεις που ισχύουν μετά τις 15 Οκτωβρίου 1996. Τα εν λόγω προγράμματα δράσης, που ενέκρινε η Επιτροπή, πρέπει να αποσκοπούν στη βελτίωση της διάρθρωσης ή της αποτελεσματικότητας των ελέγχων των δαπανών του ΕΓΤΠΕ-τμήμα Εγγυήσεων.

Στο πλαίσιο του ίδιου κανονισμού (άρθρο 4 παρ. 3), η Επιτροπή μπορεί να αναλάβει εργασίες για τη διατήρηση και την ανάπτυξη των συστημάτων ελέγχου και της άμεσης, με τη βοήθεια μέσων πληροφορικής, επικοινωνίας μεταξύ των κρατών μελών και της ίδιας.

Κατόπιν διαβούλευσης με την επιτροπή του Ταμείου, η Επιτροπή ορίζει σε εθνικό νόμισμα, για κάθε ετήσια δόση, λαμβάνοντας υπόψη τις διαθέσιμες πιστώσεις και βάσει των προγραμμάτων που υπέβαλαν τα κράτη μέλη, το μέγιστο ποσό της κοινοτικής χρηματοδοτικής συμμετοχής. Το ποσοστό της κοινοτικής χρηματοδοτικής συμμετοχής ανέρχεται σε 50% των πληρωμών που πραγματοποίησαν τα κράτη μέλη για το οικονομικό έτος και σχετικά με τις επιλέξιμες δαπάνες. Ωστόσο, εάν το ποσό των πληρωμών σχετικά με τις επιλέξιμες δαπάνες υπερβαίνει τους διαθέσιμους δημοσιονομικούς πόρους, το ποσοστό της κοινοτικής χρηματοδοτικής συμμετοχής μειώνεται αναλογικά.

Το παρόν πέμπτο έτος εφαρμογής επιβεβαιώνει τη σημασία που αποδίδουν τα κράτη μέλη στην εφαρμογή νέων συστημάτων ελέγχου. Τα περισσότερα προγράμματα αφορούν την υλοποίηση ενός συστήματος γεωγραφικών πληροφοριών (ΣΓΠ) και ενός συστήματος αναγνώρισης αγροτεμαχίων.

Κατόπιν διαβούλευσης με την επιτροπή του ταμείου στις 18 Δεκεμβρίου 2000, και την απόφαση της Επιτροπής C(2001) 175 τελικό της 30ής Ιανουαρίου 2001, ποσό ύψους 12 973 155 EUR χορηγήθηκε σε πέντε κράτη μέλη που είχαν καταρτίσει πρόγραμμα δράσης για το 2001.

Ο κανονισμός (ΕΚ) αριθ. 2136/2001 του Συμβουλίου της 23ης Οκτωβρίου 2001 παρέτεινε τη διάρκεια ισχύος του κανονισμού (ΕΚ) αριθ. 723/97 για δύο έτη και ενέκρινε ετήσια συγχρηματοδότηση 15 000 000 EUR.

Οι υπηρεσίες της Επιτροπής πραγματοποίησαν κατά τη διάρκεια του 2001 τέσσερις αποστολές ελέγχου στα κράτη μέλη (Ισπανία, Φινλανδία, Πορτογαλία, Βέλγιο) προκειμένου να εξακριβώσουν τη συμφωνία των δαπανών που είχαν δηλώσει τα κράτη μέλη.

Κανονισμός (ΕΚ) αριθ. 723/97

2001

Κράτος μέλος //

Γερμανία // 19 731 860 DEM

Ελλάδα // 326 650 000 GRD

Γαλλία // 3 602 000 FRF

Αυστρία // 17 478 758 ATS

Ηνωμένο Βασίλειο // 64 600 GBP

Για το πέμπτο αυτό έτος εφαρμογής, το Βέλγιο, η Ισπανία, η Ιρλανδία, η Ιταλία, το Λουξεμβούργο, οι Κάτω Χώρες, η Πορτογαλία, η Αυστρία, η Δανία και η Σουηδία δεν υπέβαλαν πρόγραμμα για συγχρηματοδότηση.

5. ΕΚΚΑΘΑΡΙΣΗ ΤΩΝ ΛΟΓΑΡΙΑΣΜΩΝ

5.1. Γενικά

Στη διάρκεια του 2001, οι τρεις μονάδες της Διεύθυνσης A.I. κατάφεραν να εκδοθούν από την Επιτροπή τέσσερις αποφάσεις στον τομέα του λογιστικού ελέγχου των γεωργικών δαπανών των κρατών μελών στο πλαίσιο του ΕΓΤΠΕ-τμήμα Εγγυήσεων :

- Απόφαση της 5ης Φεβρουαρίου 2001 (2001/137/ΕΚ) στο πλαίσιο του άρθρου 5, παράγραφος 2, στοιχείο γ), του κανονισμού (ΕΟΚ) αριθ 729/70 και του άρθρου 7, παράγραφος 4, του κανονισμού (ΕΚ) αριθ. 1258/1999 - έκτη απόφαση [12],

[12] ΕΕ L 50 της 21.2.2001.

- Απόφαση της 8ης Μαΐου 2001 (2001/474/ΕΚ) στο πλαίσιο του οικονομικού έτους 2000 - εκκαθάριση των λογαριασμών [13],

[13] ΕΕ L 167 της 22.6.2001.

- Απόφαση της 11ης Ιουλίου 2001 (2001/557/ΕΚ) στο πλαίσιο του άρθρου 5, παράγραφος 2, στοιχείο γ), του κανονισμού (ΕΟΚ) αριθ 729/70 και του άρθρου 7, παράγραφος 4, του κανονισμού (ΕΚ) αριθ. 1258/1999 - έβδομη απόφαση [14], »

[14] ΕΕ L 200 της 25.7.2001.

- Απόφαση της 12ης Δεκεμβρίου 2001 (2001/889/ΕΚ) στο πλαίσιο του άρθρου 5, παράγραφος 2, στοιχείο γ), του κανονισμού (ΕΟΚ) αριθ 729/70 και του άρθρου 7, παράγραφος 4, του κανονισμού (ΕΚ) αριθ. 1258/1999 - όγδοη απόφαση [15].

[15] ΕΕ L 329 της 14.12.2001.

Το σύνολο των δαπανών που ανακτήθηκαν από τα κράτη μέλη για τις τέσσερις αυτές αποφάσεις ανέρχεται σε 807 εκατ. EUR.

Οι υπηρεσίες του λογιστικού ελέγχου των γεωργικών δαπανών ασχολήθηκαν εξάλλου και με τα άλλα καθήκοντα που τους έχουν ανατεθεί:

- τη διεξαγωγή 184 αποστολών επιτόπιου ελέγχου στα 15 κράτη μέλη και 25 αποστολές στις χώρες SAPARD.

- τη διοργάνωση συζητήσεων με τα κράτη μέλη σχετικά με τα πορίσματα των αποστολών ελέγχου των σχετικών με τα οικονομικά έτη 1999 και 2000.

- τη συμμετοχή στις εργασίες της COCOBU του Ευρωπαϊκού Κοινοβουλίου στο πλαίσιο της απαλλαγής για τον προϋπολογισμό 1999 και 2000.

- τη γνώμη του Ελεγκτικού Συνεδρίου σχετικά με τη νέα διαδικασία εκκαθάρισης των λογαριασμών που εφαρμόζεται από το οικονομικό έτος 1996.

- τη γνώμη του Ελεγκτικού Συνεδρίου σχετικά με τις δηλώσεις αξιοπιστίας (DAS) 2000.

- την έγκριση πέντε οργανισμών πληρωμών SAPARD (Βουλγαρία, Εσθονία, Σλοβενία, Λιθουανία και Λετονία) και την επίβλεψη και αρωγή για τη δημιουργία των άλλων πέντε οργανισμών πληρωμών SAPARD.

- την ενεργό συμμετοχή στις εργασίες του οργάνου συμβιβασμού.

- την έκδοση των κανονισμών του Συμβουλίου σχετικά με τη συγχρηματοδότηση των υπηρεσιών ελαιολάδου και την ενίσχυση των ελέγχων για τις γεωργικές δαπάνες.

- τη σύνταξη ενός εγχειριδίου σχετικά με τις διαδικασίες των ελέγχων στο πλαίσιο των διαρθρωτικών ταμείων, περίοδος 1994-1999 και περίοδος 2000-2006.

- τις δραστηριότητες του ειδικού σώματος ελεγκτών για τον οίνο και τα οπωροκηπευτικά.

- τη διενέργεια ελέγχων στο πλαίσιο των άμεσων δαπανών της ΓΔ AGRI.

- τη διοργάνωση 10 ημερίδων σχετικά με την επαγγελματική τελειοποίηση στον τομέα του λογιστικού ελέγχου.

5.2. Εκκαθάριση των λογαριασμών στο πλαίσιο της νέας διαδικασίας εκκαθάρισης των λογαριασμών

σε εκατ. EUR

>ΘΕΣΗ ΠIΝΑΚΑ>

5.3. Λογιστική εκκαθάριση του λογιστικού έτους 2000

5.3.1. Εισαγωγή

Η μεταρρύθμιση της εκκαθάρισης των λογαριασμών προβλέπει αφενός ότι οι οργανισμοί πληρωμών πρέπει να έχουν εγκριθεί και, αφετέρου, από το οικονομικό έτος 1996 η εκκαθάριση των λογαριασμών χωρίζεται σε δύο διαφορετικές διαδικασίες, μία ετήσια απόφαση για την εκκαθάριση των λογαριασμών, η οποία αφορά την ακρίβεια και την ειλικρίνεια των ετήσιων λογαριασμών που έχουν υποβληθεί (άρθρο 5, παράγραφος 2, στοιχείο β) του κανονισμού (ΕΟΚ) αριθ 729/70 του Συμβουλίου και, από την 1.1.2000, άρθρο 7, παράγραφος 3, του κανονισμού (ΕΚ) αριθ. 1258/1999 του Συμβουλίου), και ξεχωριστές αποφάσεις στόχος των οποίων είναι να εξαιρούνται από την κοινοτική χρηματοδότηση όλες οι δαπάνες που δεν έχουν πραγματοποιηθεί σύμφωνα με τους κοινοτικούς κανονισμούς (άρθρο 5 στοιχείο γ), άρθρο 7 παράγραφοι 2 και 4 των προαναφερθέντων κανονισμών.

Η λογιστική εκκαθάριση βασίζεται στους ετήσιους λογαριασμούς, οι οποίοι συνοδεύονται από πιστοποιητικά που έχουν συνταχθεί για κάθε οργανισμό πληρωμών από ανεξάρτητους οργανισμούς ελέγχου, τους οργανισμούς πιστοποίησης (άρθρο 3, παράγραφος 1, του κανονισμού (ΕΚ) αριθ. 1663/95 της Επιτροπής).

Οι υπηρεσίες της Επιτροπής εξέτασαν τους ετήσιους λογαριασμούς, τα πιστοποιητικά και τις εκθέσεις λογιστικού ελέγχου που διαβιβάστηκαν στις 10 Φεβρουαρίου 2000 και, για ορισμένους οργανισμούς πληρωμής, πραγματοποίησαν επιτόπιες επισκέψεις. Αντικείμενο των επισκέψεων αυτών ήταν η αξιολόγηση των εργασιών των οργανισμών πιστοποίησης, της σημασίας των επισημανθέντων προβλημάτων και των ενεργειών στις οποίες προέβη ο οργανισμός πληρωμής προκειμένου να αντιμετωπισθούν τα εντοπισθέντα προβλήματα. Τα προβλήματα αυτά δεν περιορίζονται στην ακρίβεια των λογαριασμών αλλά άπτονται και των επιχειρησιακών συστημάτων των οργανισμών πληρωμής. Οι οργανισμοί πιστοποίησης υποχρεούνται να ελέγχουν κατά πόσο τα συστήματα αυτά μπορούν να εξασφαλίζουν σε εύλογο βαθμό τη συμμόρφωση των δαπανών με τους κοινοτικούς κανόνες.

5.3.2. Απόφαση 2001/474/ΕΚ της 8ης Μαΐου 2001

Αποφασίστηκε η εκκαθάριση των λογαριασμών των οργανισμών πληρωμής για τους οποίους η πληρότητα, η ακρίβεια και η ειλικρίνεια επιβεβαιώνονται με βάση τις πληροφορίες που έχουν διαβιβασθεί. Οι λογαριασμοί των άλλων οργανισμών πληρωμής έχουν διαχωριστεί από τη συγκεκριμένη απόφαση και αποτελούν αντικείμενο μεταγενέστερης απόφασης. Τα αποτελέσματα της εξέτασης συνοψίζονται ως εξής:

- οι λογαριασμοί 16 οργανισμών πληρωμής της Ισπανίας διαχωρίζονται από την απόφαση.

- οι λογαριασμοί του οργανισμού πληρωμής της Ελλάδας διαχωρίστηκαν επίσης πλήρως από την απόφαση.

Ο διαχωρισμός αυτός οφείλεται στη μη τήρηση εκ μέρους των εν λόγω οργανισμών πληρωμής του κανονισμού (ΕΚ) αριθ. 2390/1999 σχετικά με τη μορφή και το περιεχόμενο των λογιστικών πληροφοριών.

5.3.3. Διορθώσεις στους λογαριασμούς

Μετά τις παρατηρήσεις που διατύπωσαν οι οργανισμοί πιστοποίησης και τις έρευνες που διενήργησαν οι υπηρεσίες της Επιτροπής εγκρίθηκαν ορισμένες διορθώσεις. Το συνολικό ποσό των διορθώσεων ανέρχεται σε :

Βέλγιο : + 0,5 εκατ. EUR

Γερμανία : - 1,3 εκατ. EUR

Ισπανία : - 3,0εκατ. EUR

Γαλλία : - 3,3 εκατ. EUR

Ιρλανδία : - 0,1 εκατ. EUR

Ιταλία : + 29,5 εκατ. EUR

Κάτω Χώρες : + 0,8 εκατ. EUR

Πορτογαλία : + 0,07 εκατ. EUR

Ηνωμένο Βασίλειο : - 14,5 εκατ. EUR.

5.4. Προσφυγές ενώπιον του Δικαστηρίου κατά των αποφάσεων εκκαθάρισης των λογαριασμών

5.4.1. Αποφάσεις του Δικαστηρίου

Μετά τη σύνταξη της 30ής δημοσιονομικής έκθεσης για το ΕΓΤΠΕ-τμήμα Εγγυήσεων, το Δικαστήριο εξέδωσε 7 αποφάσεις στο πλαίσιο προσφυγών που υπέβαλαν τα κράτη μέλη κατά της απόφασης εκκαθάρισης των λογαριασμών.

Το Δικαστήριο απέρριψε τις προσφυγές στις ακόλουθες υποθέσεις :

- απόφαση της 11ης Ιανουαρίου 2001 (υπόθεση C-247/98) σχετικά με την παρακράτηση 2 % επί του ποσού των ενισχύσεων για τις αροτραίες καλλιέργειες και τις πριμοδοτήσεις ζώων, τις αποσύρσεις από την αγορά εσπεριδοειδών, ροδακίνων και νεκταρινίων, την οριστική εγκατάλειψη αμπελουργικών εκτάσεων, την υποχρεωτική απόσταξη στην Ελλάδα.

- απόφαση της 6ης Μαρτίου 2001 (υπόθεση C-278/98) όσον αφορά τους ελλιπείς ελέγχους σχετικά με την προχρηματοδότηση της επιστροφής για το βόειο κρέας και τα σιτηρά στις Κάτω Χώρες.

- απόφαση της 20ης Σεπτεμβρίου 2001 (υπόθεση C-263/98) σχετικά με τις επιστροφές κατά την εξαγωγή για τα σιτηρά και το βόειο κρέας στο Βέλγιο.

- απόφαση της 13ης Σεπτεμβρίου 2001 (υπόθεση C-374/99) σχετικά με την ενίσχυση στην κατανάλωση ελαιολάδου και τις πριμοδοτήσεις αιγοπροβάτων στην Ισπανία.

- απόφαση της 13ης Σεπτεμβρίου 2001 (υπόθεση C-375/99) όσον αφορά τη δημόσια αποθεματοποίηση βοείου κρέατος στην Ισπανία.

Το Δικαστήριο αντιμετώπισε ευνοϊκά τις προσφυγές στις ακόλουθες υποθέσεις:

- απόφαση της 9ης Νοεμβρίου 2000 (υπόθεση C-148/99) σχετικά με τις δαπάνες για τον κλωστικό λίνο στο Ηνωμένο Βασίλειο.

- απόφαση της 14ης Δεκεμβρίου 2000 (υπόθεση C-245/97) σχετικά με τις δαπάνες για την προώθηση του γάλακτος στη Γερμανία.

5.4.2. Εκκρεμείς προσφυγές

Η κατάσταση στις 16 Οκτωβρίου2001 των εκκρεμών προσφυγών και των σχετικών ποσών παρουσιάζεται στα παραρτήματα 18 έως 24.

6. ΟΙ ΣΧΕΣΕΙΣ ΜΕ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΕΥΡΩΠΑΪΚΟ ΕΛΕΓΚΤΙΚΟ ΣΥΝΕΔΡΙΟ

6.1. Σχέσεις με το Ευρωπαϊκό Κοινοβούλιο

Το Ευρωπαϊκό Κοινοβούλιο, ένα από τα σκέλη της αρμόδιας για τον προϋπολογισμό αρχής από κοινού με το Συμβούλιο, είναι από τους προνομιούχους συνομιλητές της Επιτροπής και, συνεπώς, των υπηρεσιών του ΕΓΤΠΕ. Αυτή η διοργανική σχέση βρίσκει το φυσικό της πλαίσιο στις κοινοβουλευτικές συνόδους όπου εξετάζονται όλα τα κοινοτικά δημοσιονομικά ζητήματα.

Το Ευρωπαϊκό Κοινοβούλιο αριθμεί τρεις κοινοβουλευτικές επιτροπές - την επιτροπή γεωργίας, την επιτροπή προϋπολογισμού και την επιτροπή δημοσιονομικού ελέγχου - που ασχολούνται, σε διαφορετικό βαθμό, με γεωργικά δημοσιονομικά ζητήματα.

Το 2001 οι υπηρεσίες του ΕΓΤΠΕ συμμετείχαν στο διάλογο που διεξήγαγε η Επιτροπή με το Κοινοβούλιο, ιδίως όσον αφορά τις συζητήσεις για το σχέδιο του κοινοτικού προϋπολογισμού του οικονομικού έτους 2002 στο πλαίσιο της επιτροπής προϋπολογισμών και της επιτροπής γεωργίας και αγροτικής ανάπτυξης. Οι κοινοβουλευτικές συζητήσεις κατέληξαν στην έγκριση, από τον Πρόεδρο του Κοινοβουλίου, του προϋπολογισμού του 2002.

Η επιτροπή δημοσιονομικού ελέγχου ασχολήθηκε με την παρακολούθηση της ορθής εκτέλεσης του προϋπολογισμού του 1999. Η επιτροπή αυτή κλήθηκε να ετοιμάσει την απόφαση του Ευρωπαϊκού Κοινοβουλίου με την οποία το Κοινοβούλιο χορήγησε απαλλαγή στην Επιτροπή.

6.2. Σχέσεις με το Ευρωπαϊκό Ελεγκτικό Συνέδριο

6.2.1. Η αποστολή του Ευρωπαϊκού Ελεγκτικού Συνεδρίου

Το Ελεγκτικό Συνέδριο έχει ως θεμελιώδη αποστολή να εξασφαλίζει τον έλεγχο των λογαριασμών στο εσωτερικό της Κοινότητας. Επιπλέον, σε αυτό το κοινοτικό όργανο η συνθήκη του Μάαστριχ έχει αναθέσει ένα ιδιαίτερα σημαντικό ενισχυμένο ρόλο, εφόσον προβαίνει σε δήλωση βεβαιούσα την ακρίβεια των λογαριασμών και τη νομιμότητα και κανονικότητα των σχετικών πράξεων. Η συγκεκριμένη δήλωση είναι η πιστοποίηση ότι οι λογαριασμοί αποτελούν πιστή εικόνα του εν λόγω οικονομικού έτους. Είναι επίσης καθοριστική για τη διαδικασία απαλλαγής της αρμόδιας για τον προϋπολογισμό αρχής η οποία την χρησιμοποιεί κατά τη συζήτηση για τη χορήγηση της εν λόγω απαλλαγής.

Το Συνέδριο διενεργεί πολλαπλούς ελέγχους στο εσωτερικό της Επιτροπής προκειμένου να ασκεί τα σχετικά με τον έλεγχο καθήκοντά του. Οι υπάλληλοι του Συνεδρίου επισκέπτονται συχνά τις υπηρεσίες του ΕΓΤΠΕ προκειμένου να συγκεντρώνουν τα αναγκαία στοιχεία και πληροφορίες που του επιτρέπουν να διατυπώνει γνώμες, επιστολές για συγκεκριμένους τομείς ή ειδικές εκθέσεις. Το Συνέδριο, μετά από έρευνες, υποδεικνύει συχνά στην Επιτροπή τροποποιήσεις με σκοπό τη βελτίωση της δημοσιονομικής διαχείρισης προκειμένου να ενισχυθεί η αποτελεσματικότητα των κοινοτικών μέτρων ελέγχου.

6.2.2. Ετήσια έκθεση 2000

Το Ελεγκτικό Συνέδριο εκπονεί ετήσια έκθεση γενικού χαρακτήρα σχετικά με την οικονομική χρήση του παρελθόντος έτους όπου αναλύει, σε πολλά κεφάλαια, τη διαχείριση του κοινοτικού προϋπολογισμού. Ένα κεφάλαιο έχει ως αντικείμενο τις δραστηριότητες του ΕΓΤΠΕ-τμήμα Εγγυήσεων.

Πριν από την έκδοση της έκθεσης πραγματοποιούνται συνεδριάσεις μεταξύ του Ελεγκτικού Συνεδρίου και της Επιτροπής, που επιτρέπουν σε κάθε όργανο να εξετάζει επισταμένως τα επιχειρήματα και συμπεράσματα του Συνεδρίου, καθώς και τις απαντήσεις και αποσαφηνίσεις της Επιτροπής. Η έκθεση είναι το αποτέλεσμα των ελέγχων του Συνεδρίου στο εσωτερικό των κοινοτικών οργάνων, καθώς και των αποστολών ελέγχου που πραγματοποιεί στα διάφορα κράτη μέλη.

Η ετήσια έκθεση για το οικονομικό έτος 2000, που συνοδευόταν από τις απαντήσεις της Επιτροπής, περιλάμβανε ένα κεφάλαιο (κεφάλαιο 2) σχετικά με το τμήμα «εγγυήσεων» του ΕΓΤΠΕ. Οι βασικές παρατηρήσεις του Συνεδρίου και οι απαντήσεις της Επιτροπής αφορούσαν τα ακόλουθα σημεία:

- Διαχείριση του προϋπολογισμού

- DAS (δήλωση αξιοπιστίας)

- Εκκαθάριση των λογαριασμών

- Παρακολούθηση των προγενέστερων εκθέσεων του Συνεδρίου: :

- γεωργικά προϊόντα που τυγχάνουν επιστροφών κατά την εξαγωγή,

- κρέας αιγοπροβάτων,

- οπωροκηπευτικά,

- κυριότερες παρατηρήσεις που διατυπώνονται στις ειδικές εκθέσεις :

- μεταρρύθμιση της διαδικασίας εκκαθάρισης των λογαριασμών,

- το Ολοκληρωμένο Σύστημα Διαχείρισης και Ελέγχου (ΟΣΔΕ),

- γαλακτοκομικές ποσοστώσεις,

- ΣΕΒ (σπογγώδης εγκεφαλοπάθεια βοοειδών),

- άμυλο γεωμήλων και άμυλο δημητριακών,

- επιστροφές κατά την εξαγωγή - προορισμός και διάθεση στην αγορά.

6.2.3. Ειδικές εκθέσεις του Ευρωπαϊκού Ελεγκτικού Συνεδρίου

Το 2001, το Ελεγκτικό Συνέδριο εξέδωσε έξι ειδικές εκθέσεις (ΕΕ). Οι εκθέσεις αυτές είναι οι εξής :

- ΕΕ αριθ. 4/01 σχετικά με το Ολοκληρωμένο Σύστημα Διαχείρισης και Ελέγχου (ΟΣΔΕ),

- ΕΕ αριθ. 6/01 σχετικά με το καθεστώς γαλακτοκομικών ποσοστώσεων,

- ΕΕ αριθ. 7/01 σχετικά με τις επιστροφές κατά την εξαγωγή - προορισμός και διάθεση στην αγορά γεωργικών προϊόντων,

- ΕΕ αριθ. 8/01 σχετικά με τις επιστροφές στην παραγωγή αμύλου γεωμήλων και αμύλου δημητριακών καθώς και τις ενισχύσεις στην παραγωγή αμύλου γεωμήλων,

- ΕΕ αριθ. 10/01 σχετικά με το δημοσιονομικό έλεγχο των διαρθρωτικών ταμείων,

- ΕΕ αριθ. 14/01 σχετικά με την παρακολούθηση της ειδικής έκθεσης 19/98 του Ελεγκτικού Συνεδρίου σχετικά με τη χρηματοδότηση ορισμένων μέτρων που ελήφθησαν μετά την κρίση σπογγώδους εγκεφαλοπάθειας των βοοειδών (ΣΕΒ).

Τα λεπτομερή κείμενα της ετήσιας έκθεσης και των ειδικών εκθέσεων με τις παρατηρήσεις του Ελεγκτικού Συνεδρίου και τις απαντήσεις της Επιτροπής είναι διαθέσιμα στην ιστοσελίδα του Ελεγκτικού Συνεδρίου (http ://www.eca.eu.int).

7. ΕΠΙΛΟΓΗ ΤΩΝ ΒΑΣΙΚΩΝ ΚΑΝΟΝΙΣΤΙΚΏΝ ΡΥΘΜΙΣΕΩΝ ΟΣΟΝ ΑΦΟΡΑ ΤΟ ΤΜΗΜΑ «ΕΓΓΥΗΣΕΩΝ» ΤΟΥ ΕΓΤΠΕ ΚΑΙ ΤΗΝ ΠΟΡΕΙΑ ΤΟΥ - ΒΑΣΙΚΟΙ ΚΑΝΟΝΕΣ ΚΑΙ ΤΡΟΠΟΠΟΙΗΣΕΙΣ ΣΤΟ ΠΛΑΙΣΙΟ ΤΟΥ ΟΙΚΟΝΟΜΙΚΟΥ ΕΤΟΥΣ 2001

7.1. Γενικά/Σύστημα προκαταβολών

- Κανονισμός (ΕΚ) αριθ. 1258/1999 του Συμβουλίου της 17ης Μαΐου 1999 περί χρηματοδοτήσεως της κοινής γεωργικής πολιτικής (ΕΕ L 160, σ. 103),

- Κανονισμός (ΕΟΚ) αριθ 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα «Εγγυήσεων» (ΕΕ L 216, σ. 1),

- Κανονισμός (ΕΚ) αριθ. 296/96 της Επιτροπής της 16ης Φεβρουαρίου 1996 για τα στοιχεία που πρέπει να διαβιβάζουν τα κράτη μέλη και για τη μηνιαία ανάληψη των δαπανών που χρηματοδοτούνται στο πλαίσιο του τμήματος Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) και για την κατάργηση του κανονισμού (ΕΟΚ) αριθ 2776/88 (ΕΕ L 39, σ. 5)

Όπως τροποποιήθηκε με τον κανονισμό (ΕΚ) αριθ. 1934/2001 της Επιτροπής της 1ης Οκτωβρίου2001, (ΕΕ L 262, σ. 8),

- Κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000 σχετικά με τη δημοσιονομική πειθαρχία (ΕΕ L 244, σ. 27),

- Κανονισμός (ΕΚ) αριθ. 1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών (ΕΕ L 160, σ.80),

- Κανονισμός (ΕΚ) αριθ. 445/2002 της Επιτροπής της 26ης Φεβρουαρίου 2002 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1257/1999 του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) (ΕΕ L 074, σ. 1). Ο κανονισμός αυτός κατήργησε τον κανονισμό (ΕΚ) αριθ. 1750/1999 της Επιτροπής, ο οποίος εφαρμόστηκε ωστόσο κατά το οικονομικό έτος 2001 (ΕΕ L 214, σ. 31).

7.2. Έλεγχοι

- Κανονισμός (ΕΟΚ) αριθ. 4045/89 του Συμβουλίου της 21ης Δεκεμβρίου 1989 περί των ελέγχων, εκ μέρους των κρατών μελών, των πράξεων που αποτελούν μέρος του συστήματος χρηματοδότησης από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, και για την κατάργηση της οδηγίας 77/435/ΕΟΚ (ΕΕ L 388, σ. 18),

- Κανονισμός (ΕΟΚ) αριθ. 3508/92 του Συμβουλίου της 27ης Νοεμβρίου 1992 για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (ΕΕ L 355, σ. 1),

Όπως τροποποιήθηκε με τον κανονισμό (ΕΚ) αριθ. 495/2001 της Επιτροπής της 13ης Μαρτίου 2001, (ΕΕ L 72, σ. 6),

- Κανονισμός (ΕΟΚ) αριθ 2419/2001 της Επιτροπής της 11ης Δεκεμβρίου 2001 για τη θέσπιση λεπτομερών κανόνων του ολοκληρωμένου συστήματος διαχείρισης και ελέγχου για ορισμένα καθεστώτα κοινοτικών ενισχύσεων που θεσπίστηκαν με τον κανονισμό (ΕΟΚ) αριθ 3508/92 του Συμβουλίου (ΕΕ L 327, σ. 11),

- Κανονισμός (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου της 17ης Ιουλίου 2000 για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) αριθ. 820/97 του Συμβουλίου (ΕΕ L 204, σ. 1).

7.3. Εκκαθάριση των λογαριασμών

- Κανονισμός (ΕΚ) αριθ. 1663/95 της Επιτροπής της 7ης Ιουλίου 1995 για τη θέσπιση λεπτομερειών εφαρμογής του κανονισμού (ΕΟΚ) αριθ. 729/70 του Συμβουλίου όσον αφορά τη διαδικασία για την εκκαθάριση των λογαριασμών του ΕΓΤΠΕ, τμήμα Εγγυήσεων (ΕΕ L 158, σ. 6)

Όπως τροποποιήθηκε με τον κανονισμό (ΕΚ) αριθ. 2025/2001 της Επιτροπής της 16ης Οκτωβρίου 2001, (ΕΕ L 274, σ. 3);

- Κανονισμός (ΕΚ) αριθ. 2390/1999 της Επιτροπής της 25ης Οκτωβρίου 1999, για τη θέσπιση των λεπτομερών κανόνων εφαρμογής του κανονισμού (ΕΚ) αριθ. 1663/95 όσον αφορά τη μορφή και το περιεχόμενο των λογιστικών στοιχείων τα οποία τα κράτη μέλη πρέπει να θέτουν στη διάθεση της Επιτροπής στο πλαίσιο της εκκαθάρισης των λογαριασμών του ΕΓΤΠΕ, Τμήμα Εγγυήσεων (ΕΕ L 295, σ. 1)

Όπως τροποποιήθηκε με τον κανονισμό (ΕΚ) αριθ. 1863//2001 της Επιτροπής της 10ης Σεπτεμβρίου 2001, (ΕΕ L 259, σ. 1).

Η Επιτροπή εξέδωσε παράλληλα σειρά αποφάσεων για θέματα εκκαθάρισης των λογαριασμών των κρατών μελών:

- Απόφαση της 5ης Φεβρουαρίου 2001 (2001/137/ΕΚ) στο πλαίσιο του άρθρου 5, παράγραφος 2, στοιχείο γ) του κανονισμού (ΕΟΚ) αριθ 729/70 και του άρθρου 7, παράγραφος 4, του κανονισμού (ΕΚ) αριθ. 1258/1999 - έκτη απόφαση (21 Φεβρουαρίου),

- Απόφαση της 8ης Μαΐου 2001 (2001/474/ΕΚ) στο πλαίσιο του οικονομικού έτους 2000 - λογιστική εκκαθάριση (22 Ιουνίου),

- Απόφαση της 11ης Ιουλίου 2001 (2001/557/ΕΚ) στο πλαίσιο του άρθρου 5, παράγραφος 2, στοιχείο γ) του κανονισμού (ΕΟΚ) αριθ 729/70 και του άρθρου 7, παράγραφος 4 του κανονισμού (ΕΚ) αριθ. 1258/1999 - έβδομη απόφαση (25 Ιουλίου),

- Απόφαση της 12ης Δεκεμβρίου 2001 (2001/889/ΕΚ) στο πλαίσιο του άρθρου 5, παράγραφος 2, στοιχείο γ) του κανονισμού (ΕΟΚ) αριθ 729/70 και του άρθρου 7, παράγραφος 4 του κανονισμού (ΕΚ) αριθ. 1258/1999 - όγδοη απόφαση (14 Δεκεμβρίου).

7.4. Δημόσια αποθεματοποίηση

α) Βασικός κανονισμός

- Κανονισμός (ΕΟΚ) αριθ. 411/88 της Επιτροπής της 12ης Φεβρουαρίου 1988 σχετικά με τη μέθοδο και το επιτόκιο που πρέπει να εφαρμοσθούν για τον υπολογισμό των εξόδων χρηματοδότησης των παρεμβάσεων που συνίστανται σε αγορές, αποθεματοποίηση και διάθεση (ΕΕ L 40, σ. 25). Όπως τροποποιήθηκε με τον κανονισμό (ΕΚ) αριθ. 2623/1999 της 10ης Δεκεμβρίου 1999 (ΕΕ L 318, σ.14),

- Κανονισμός (ΕΟΚ) αριθ. 1643/89 της Επιτροπής της 12ης Ιουνίου 1989 περί καθορισμού των κατ´αποκοπή ποσών που χρησιμοποιούνται στη χρηματοδότηση των υλικών εργασιών που προκύπτουν από τη δημόσια αποθεματοποίηση των γεωργικών προϊόντων (ΕΕ L 162, σ. 12),

- Κανονισμός (ΕΟΚ) αριθ. 3492/90 του Συμβουλίου της 27ης Νοεμβρίου 1990 για τον καθορισμό των στοιχείων που λαμβάνονται υπόψη στους ετήσιους λογαριασμούς για τη χρηματοδότηση των μέτρων παρεμβάσεως με τη μορφή δημόσιας αποθεματοποίησης από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (ΕΕ L 337, σ. 3),

- Κανονισμός (ΕΟΚ) αριθ. 3597/90 της Επιτροπής της 12ης Δεκεμβρίου 1990 σχετικά με τους κανόνες λογιστικής καταχώρησης για τα μέτρα παρέμβασης που συνεπάγεται η αγορά, η αποθεματοποίηση και η πώληση γεωργικών προϊόντων από τους οργανισμούς παρέμβασης (ΕΕ L 350, σ. 43),

- Κανονισμός (ΕΟΚ) αριθ. 147/91 της Επιτροπής της 22ας Ιανουαρίου 1991 για τον ορισμό και τον καθορισμό των ορίων ανοχής των ποσοτικών απωλειών των γεωργικών προϊόντων που αποθηκεύονται σε δημόσια παρέμβαση (ΕΕ L 17, σ. 9),

- Κανονισμός (ΕΚ) αριθ. 3149/92 της Επιτροπής της 29ης Οκτωβρίου 1992 περί λεπτομερών κανόνων για τη χορήγηση τροφίμων προερχόμενων από τα αποθέματα παρέμβασης στους απόρους της Κοινότητας (ΕΕ L 313, σ. 50),

- Κανονισμός (ΕΚ) αριθ. 2148/96 της Επιτροπής της 8ης Νοεμβρίου 1996 για τον καθορισμό των κανόνων αξιολόγησης και ελέγχου των ποσοτήτων γεωργικών προϊόντων που περιλαμβάνονται στα αποθέματα δημόσιας παρέμβασης (ΕΕ L 288, σ. 6). Όπως τροποποιήθηκε με τον κανονισμό (ΕΚ) αριθ. 808/1999 της Επιτροπής της 16ης Απριλίου 1999 (ΕΕ L 102, σ.70).

β) Μείωση τιμής αγοράς κατά τη διάρκεια του οικονομικού έτους 2001

- Κανονισμός (ΕΚ) αριθ. 2234/2000 της Επιτροπής της 9ης Οκτωβρίου 2000 που καθορίζει τους συντελεστές μείωσης που πρέπει να εφαρμόζονται κατά την αγορά γεωργικών προϊόντων στην παρέμβαση κατά το οικονομικό έτος 2001 (ΕΕ L 256, σ. 11).

Με τον κανονισμό αυτό καθορίζονται, για τη λογιστική χρήση 2001, οι συντελεστές συστηματικής μείωσης τιμής προς εφαρμογή κατά τη στιγμή αγοράς κάθε γεωργικού προϊόντος σε δημόσια παρέμβαση, καθώς και οι συντελεστές προς εφαρμογή από τους οργανισμούς παρέμβασης στις μηνιαίες τιμές αγοράς προϊόντων, ώστε οι τελευταίοι να δύνανται να διαπιστώνουν τα ποσά μείωσης της τιμής. - Ο κανονισμός αυτός τροποποιήθηκε από τον κανονισμό (ΕΚ) αριθ. 151/2001 της 25ης Ιανουαρίου 2001 προκειμένου να συμπεριληφθεί σ´αυτόν η αλκοόλη και το βόειο κρέας.

γ) Συμπληρωματική μείωση τιμής στο τέλος του οικονομικού έτους 2001

- Απόφαση C (2001) 2955 τελικό της 8ης Οκτωβρίου 2000 (δεν δημοσιεύεται) σχετικά με τον καθορισμό των ποσών και των λεπτομερειών εφαρμογής της μείωσης της τιμής των αποθεμάτων ορισμένων γεωργικών προϊόντων που αγοράστηκαν σε δημόσια παρέμβαση στη διάρκεια του οικονομικού έτους 2001.

Η απόφαση αυτή καθορίζει τα ποσά της συμπληρωματικής μείωσης τιμής στο τέλος του οικονομικού έτους 2000.

δ) Καθορισμός του ενιαίου επιτοκίου για το οικονομικό έτος 2001

- Κανονισμός (ΕΚ) αριθ. 2012/2001 της Επιτροπής της 12ης Οκτωβρίου για τον καθορισμό των επιτοκίων που θα εφαρμοσθούν για τον υπολογισμό των δαπανών χρηματοδοτήσεως των παρεμβάσεων που συνίστανται σε αγορά, αποθεματοποίηση και διάθεση (ΕΕ L 272, σ. 23).

Με τον κανονισμό αυτό καθορίζονται, για τη λογιστική χρήση 2001, τα επιτόκια που προβλέπονται στο άρθρο 3 και στο άρθρο 4 παράγραφος 1 του κανονισμού (ΕΟΚ) αριθ. 411/88 της Επιτροπής.

7.5. Γεωργονομισματικά μέτρα

Στο τέλος του 1998, το Συμβούλιο εξέδωσε δύο κανονισμούς με τους οποίους θεσπίζεται, από την 1η Ιανουαρίου 1999, ένα νέο γεωργονομισματικό σύστημα συμβατό με την εισαγωγή του ευρώ.

- Κανονισμός (ΕΚ) αριθ. 2799/98 της Επιτροπής της 15ης Δεκεμβρίου 1998 για τη θέσπιση του γεωργονομισματικού καθεστώτος του ευρώ (ΕΕ L 349, σ. 1).

- Κανονισμός (ΕΚ) αριθ. 2800/98 της Επιτροπής της 15ης Δεκεμβρίου 1998 σχετικά με τα μεταβατικά μέτρα για την εισαγωγή του ευρώ στην κοινή γεωργική πολιτική (ΕΕ L 349 σ. 8)

Σημείωση : ορισμένα σύνολα ή υποσύνολα δαπανών που εμφαίνονται στους ακόλουθους πίνακες διαφέρουν ενίοτε κατά 0,1 εκατ. EUR από το ποσό που προκύπτει από την πρόσθεση των ποσών των γραμμών ή των στηλών. Η διαφορά αυτή οφείλεται σε στρογγυλεύσεις. Πράγματι, τα σύνολα εκφράζονται κατά κανόνα σε εκατομμύρια ευρώ ενώ οι υπολογισμοί έχουν γίνει με τα ποσά σε ευρώ.

ΣΥΝΟΨΗ ΤΩΝ ΠΑΡΑΡΤΗΜΑΤΩΝ Διατίθεται στη γαλλική γλώσσα σε χαρτί από την ΓΔ AGRI και στην ιστοσελίδα της ΓΔ AGRI

Γενικά

1. Ισοτιμία για το οικονομικό έτος 2001

Διαδικασία του προϋπολογισμού

2. Λεπτομερή στοιχεία της διαδικασίας του προϋπολογισμού

Ταμειακή κατάσταση και διαχείριση των πιστώσεων

3. Σύνοψη της εκτέλεσης για το οικονομικό έτος 2001

4. Προκαταβολές στα κράτη μέλη για το συγκεκριμένο οικονομικό έτος

5. Άμεσες πληρωμές

Ανάλυση της εκτέλεσης του προϋπολογισμού

6. Κτηνιατρικά και φυτοϋγειονομικά μέτρα

7. Δαπάνες που ελήφθησαν υπόψη βάσει του προϋπολογισμού 2001

8. Δαπάνες του ΕΓΤΠΕ-τμήμα Εγγυήσεων ανά κεφάλαιο και ανά κράτος μέλος βάσει του προϋπολογισμού 2001

9. Εξέλιξη των δαπανών του ΕΓΤΠΕ-τμήμα Εγγυήσεων ανά κεφάλαιο

10. Εξέλιξη των δαπανών του ΕΓΤΠΕ-τμήμα Εγγυήσεων ανά κράτος μέλος

11. Εξέλιξη των δαπανών του ΕΓΤΠΕ-τμήμα Εγγυήσεων ανά τομέα

12. Εξέλιξη των δαπανών του ΕΓΤΠΕ-τμήμα Εγγυήσεων ανά τομέα και σε ποσοστιαία βάση (1997-2001)

13. Εξέλιξη των δαπανών του ΕΓΤΠΕ-τμήμα Εγγυήσεων ανά τομέα με βάση τον οικονομικό χαρακτήρα των μέτρων (1997-2001)

14. Κατανομή των δαπανών του ΕΓΤΠΕ-τμήμα Εγγυήσεων ανά τομέα με βάση τον οικονομικό χαρακτήρα των μέτρων - οικονομικό έτος 2001

15. Κατανομή των δαπανών παρέμβασης ανά κεφάλαιο με βάση τον οικονομικό χαρακτήρα των μέτρων - οικονομικό έτος 2001

16. Κατανομή των δαπανών παρέμβασης υπό μορφή αποθεματοποίησης - οικονομικό έτος 2001

17. Ποσότητες και αξίες προϊόντων που βρίσκονται σε δημόσια αποθεματοποίηση στους οργανισμούς παρέμβασης.

Εκκαθάριση των λογαριασμών

18. Κατάσταση στις 16.10.2001 των εκκρεμών προσφυγών κατά της απόφασης εκκαθάρισης των λογαριασμών του 1993

19. Κατάσταση στις 16.10.2001 των εκκρεμών προσφυγών κατά της απόφασης εκκαθάρισης των λογαριασμών του 1994

20. Κατάσταση στις 16.10.2001 των εκκρεμών προσφυγών κατά της απόφασης εκκαθάρισης των λογαριασμών του 1995

21. Κατάσταση στις 16.10.2001 των εκκρεμών προσφυγών κατά της απόφασης εκκαθάρισης των λογαριασμών του 2000/216/ΕΚ (4η απόφαση)

22. Κατάσταση στις 16.10.2001 των εκκρεμών προσφυγών κατά της απόφασης εκκαθάρισης των λογαριασμών του 2000/449/ΕΚ (5η απόφαση)

23. Κατάσταση στις 16.10.2001 των εκκρεμών προσφυγών κατά της απόφασης εκκαθάρισης των λογαριασμών του 2001/137/ΕΚ (6η απόφαση)

24. Κατάσταση στις 16.10.2001 των εκκρεμών προσφυγών κατά της απόφασης εκκαθάρισης των λογαριασμών του 2001/557/ΕΚ (7η απόφαση)

Το ΕΓΤΠΕ και οι χρηματοδοτικοί πόροι του - έσοδα στον τομέα της ζάχαρης

25. Εξίσωση των εξόδων αποθεματοποίησης στον κοινοτικό τομέα ζάχαρης

26. Έσοδα στον τομέα της ζάχαρης - οικονομικό έτος 2001

27. Σύστημα αυτοχρηματοδότησης στον τομέα της ζάχαρης - περίοδοι εμπορίας 1995/96 έως 2000/01.